Lehen gradua | Politika | Berria\nEuskal presoak. Xabier Reyren heriotza. ANALISIA\n2018ko martxoak 8\nLander Garroren hitzak dira, Facebook-en jarriak orain hiru aste: «Atzo anaia amaren agurrera ekarri zuten Saint Maurreko kartzelatik, Urruñako elizara, Sokoako auzoan. Lau funtzionario etorri ziren harekin, auto bakarrean. Bidaia ederki egin zuten, kontu kontari, eta Sokoara iritsita terraza batean plater konbinatua jan zuten. Berehala elizara etorri ziren eta guztiak agurtu zituen Zigorrek, amaren lagunak, geureak, familia...; benetan memorablea izan zen. Gero Mikel Epaltza apaizak elizkizuna egin zuen, Zigorrek amari idatzitako gutuna irakurri zuen, artean ireki gabe zegoena, amak ezin izan zuelako inoiz zabaldu (...)». Espetxe administrazioak DPS estatusa kendua zion Zigor Garrori; ja ez zuten bereziki zaindutako presotzat, eta ez justu horregatik, baina horregatik ere ekarri zuten elizkizunera. «Benetan aske egon nintzen bi orduz, Lander».\nETAren armagabetzearen ostean, Ipar Euskal Herriko lantaldea Frantziako Justizia Ministerioarekin hizketan hasi zenean, euskal ordezkariek giltzarritzat jo zuten, espetxe arloan mugimenduak gertatzeko, euskal presoei DPS kentzea, erredentzio eta onuretarako. Azaroan jakin zen zazpiri kendu zietela; horrek ahalbidetu du, lehengo astean jakin zenez, Zigor Garro eta Julen Mendizbal Mont-de-Marsango kartzelara gerturatzea. Beste hurbilketa batzuk abian dira. Ez DPS kentzeagatik bakarrik; hori ere hala da.\nEspainiako Estatuan, lehen gradua oztopoa da. Erregimen itxia da, eta espetxe legedia garatzea eragozten du. «Bereziki arriskutsuak» izateagatik ezartzen diete giltzapetuei, edota ustez erregimen arruntera eta irekira egokitzen ez direlako. Horrela dauzkate EPPK-ko kideen %95 pasa. Gainera, isolamendua aplikatzen diete, bidenabar. Urrunketa, lehen gradua eta isolamendua, Europako herrialde batean...\nEsaterako, hau zen duela lau urte euskal preso baten panorama: etxetik 500en bat kilometrora; modulo batean bera bakarrik; funtzionarioekin baino ez zuen kontaktua; egunean bi aldiz zuen atari txiki batera irteteko aukera; ez zuen eguzkia ikusteko modurik; ziega egunero miatzen zioten... Horrek denak ondorio psikologikoak ere baditu preso —esan nahi baita, pertsona— batengan. Xabier Reyren kasua antzekoa zen. Reyk berak orain dela urtebete salatu zuen, gutun publiko batean, Espainiako Estatuak Arantza Zulueta kide ohiaren bizi baldintzekin izandako «ankerkeria». Eragileek Madrilen «mendekua» gaitzetsi dute orain, Reyren heriotzean.\nEgoera aldatzen hasteko, inertziak hautsi eta bide berriak jorratu beharko da. Presoena berena da bat, oso garrantzitsua: aldian behingo txostenean espetxe arduradunek lehen graduan segitzeko erabakia jakinaraztean, norberak helegitea sartzea, bigarrengora pasatzeko eskatuz —erregimen arrunta—, irteera baimenak-eta lortzeko. Ezker abertzalearen aurreko estrategian, EPPK-koek kartzelan erresistentziari eutsi eta ez zuten bide hori jorratu; ari dira, estrategia aldatu zenetik. Horretan ere urteak galdu izana egozten diote askok ezker abertzaleari. Gero letorke hirugarren gradurako pasoa —erregimen irekia—, baldintzapeko askatasunerako. Espetxe legediari jarraituz, kaleratze —edo gizarteratze; errelatorako esanguratsua da ñabardura— prozesu bat hasiko litzateke. Tresna gehiago behar, ordea: kartzela eskumena, espetxe zaintzako epailea...\nSortuk berebiziko garrantzia ematen dio lehen graduak dakarren blokeoa hausteari; haren arabera, gerturatzeak, larri gaixorik diren presoak eta 70 urtetik gorakoak askatzeak eta Frantziako zigor urteak batzeak adinako garrantzia dauka.\n«Kontuz ohiturekin! Izan ere, zenbat kosta izan zaigun (guri kontu honetan) egoerari heltzea! Ahalegin handiagoak egin beharko ditugu, guztiok, hemen bezalako egoeratan larritasunari berehala erreparatzen eta elkarlanean hasteko». Xabier Reyren hitzak dira, iazko eskutitzekoak.\nUsopopek hamar urteko zikloa itxiko du asteburuan


Senegalgo jaki eta edariekin pintxo potea izango da gaur plazan | El Diario Vasco\nTolosa GoierriSenegalgo jaki eta edariekin pintxo potea izango da gaur plazan\nSenegalgo jaki eta edariekin pintxo potea izango da gaur plazan\nNÚÑEZ IRURA. Viernes, 11 mayo 2018, 09:02\nMaiatza Kulturalaren baitan gaur, ostiralean, arratsaldean pintxo potea izango da plazan Senegalgo jaki eta edariekin. Booloo Senegalgo etorkinen elkarteak antolatu du ekimena eta bertan enpanadilak eta zukuak dastatu ahal izango dira 19:00etatik aurrera.\nPintxo potea girotzeko elkarteko kideek musika emanaldia eskainiko dute. Gaueko 22:15etik aurrera, berriz, herriko taberna eta elkarteen arteko Mus Txapelketaren final laurdenak jokatuko dira Errekalde eta Trinkete tabernetan.


Aberri eguna | Iritzia | Berria\n2021eko martxoak 30\n«Igandean Aberri Eguna», esan dit. Ez diot aurrerabide handirik eman. Gero eta gutxiago gustatzen zait egun hori. Gurago nuke perimetro guztiak irekiko balizkigute Aberri Egunak zentzua daukan norabaitera joateko. Hemen bakoitzak ditu bere aberria eta bere eguna. Batzuek hiru lurralde hartuko dituzte kontuan; beste batzuek, zazpi, eta izango da batere ikusi nahi ez duenik. Ospakizunak eta aldarrikapenak ere gustu guztietarako izango dira. Batzuek manifestazio nazionalera deitu dute, beste batzuk mitinarekin konformatuko dira, eta bakoitzak bere herrian egin dezala izan da besteen deialdia. Eta ospakizun horietan guztietan sakabanatuta egongo garenok eta egon nahi ez dutenek aberri bera eraiki behar dugu. Ez naiz ezkorra, baina etsigarria da.\nAberriaren eguna bada, guztiontzat behar luke, baina gure aberria obretan dago: beti gintzan ari gara gu. Eta batzuek eta besteek oso zera desberdina eraiki nahi dugu. Izango da egun bat gure herriak egun bakarra izango duena: Maulen zein Balmasedan aberri berari egun berean gorazarre egingo dioguna. Bitartean hauxe omen da dagoena. Ezin dut Barandiaran eta Gurrutxagaren bertsoa burutik kendu: «bakoitzak bere greba, bakoitzak bere Aberri Eguna / orduan ez dut ulertzen zer den, herri egiten gaituna».


Oñati nolakoa den eta zer dagoen erakutsi dute Fiturren - Oñati - Goiena.eus\nOñati nolakoa den eta zer dagoen erakutsi dute Fiturren\nOihana Elortza 2017-01-20 09:37\nEdurne Urteaga Madrileko Fitur azokan eguaztenean (Argazkiak: Oinatur)\nOinatur kooperatibako Edurne Urteaga joan da Madrilgo Fitur azokara. "Oso azoka handia da eta aurrez lanak eginda izaten ditugu. Hango eta hemengo agentzia asko elkartzen dira, eta, nortzuk doazen ikusita, aukeraketa bat egin eta eurekin bilerak lotzen ditugu. Bilera bat baino gehiago egin ditugu aurtengo ekitaldian ere", dio Urteagak.\nEguaztenean goizean goiz joan zen Edurne Urteaga Madrilera eta egun hartako zein egueneko agenda beteak zituen. "EAEko agentzia batekin, Espainiako batekin eta turista ingelesekin lan egiten duen beste enpresa batekin egon naiz, adibidez. Eta Oñati erakusten saiatu naiz", dio oñatiarrak. Oinatur-ek emandako datuen arabera, 2016an 31.232 bisitari pasa dira Oñatiko Turismo Bulegotik eta Arrikrutz-Oñatiko kobetatik. "Datuek erakusten dutenaren arabera atzerritar bisitarien igoera da nabarmenki igo dena. Bisitarien %20 izanik besteak beste. Frantzia, Alemania eta Erresuma Batutik bertaratu delarik gehienbat kanpotar bisitaria", zehaztu dute.\nOñati nolakoa den eta bertan zer dagoen ikusteko, egiteko edo jateko azaldu die, esate baterako, azokan parte hartu duten agentzia ezberdinei. "Hemen dauden agentzietako batzuek umeekin lan handia egiten dute. Horiendako, beraz, Arrikrutzen egiten ditugun espeleoabenturak aproposak izan daitezke. Gastronomian oinarritzen diren enpresendako, berriz, Gomiztegi eta Txokolateixia izan daitezke aproposagoak", zehaztu du Urteagak. Bisitatzeko moduko eraikinak, monumentuak, ere baditu Oñatik, baita ezagutzeko moduko historia ere, eta horien berri ere eman die oñatiarrak Madrilen bisitatu dituen agentziei.\nGuztira 1.500 agentzia edo turismo alorreko enpresa daude egunotan Fiturren, 100 herrialde baino gehiagotik joandakoak. Bakoitzaren ezaugarriak ondo aztertuta joan da Urteaga hara eta bisita luzeak egiten dituztenekin saiakera berezia egin du. "Hemen daudenetako askok autobus asko betetzen dituzte. Horietako batzuek, baina, egonaldi laburrak antolatzen dituzte, bizpahiru ordukoak. Oñati ezagutzera etorri bai baina egonaldia pixka bat luzatzen dutenenekin ere egon gura izan dugu. Bazkaltzeko plana ere Oñatin egitea ederra izango litzateke eta horrelako aukerak ere eskaini dizkiegu", dio Urteagak.\nDebagoieneko eskuorriak ere badituzte EAEko postuan, eta hango mahaitxo baten egin ditu bilera gehienak Urteagak. Beste herri batzuetako turismo agentziek zer eskaintzen duten ikusteko tartea ere izan du. "Besteek zer eta nola eskaintzen eta norekin lan egiten duten ere interesatzen zaigu, noski".


Kanpokoak - Loraldi\nEskuragarri dauden produktuak\n> Produktuak>Garaiko loreak eta bizikorrak>Kanpokoak\nEzagutu gure dendak\nKanpokoak 9 produktu daude\nAntolatu -- Izena: A-tik Z-ra Izena: Z-tik A-ra Erreferentzia: baxuena lehenengo Erreferentzia: altuena lehenengo\n9 -tik 1 - 9 elementuak erakusten\nAsparagus falcatus m-12; esparrago landare igokaria. Ezaugarriak eta zainketa: -Argitasun handia behar du baina ez utzi eguzki-galdatan. -Tenperatura egokiena: 5-25ºC. -Udaberritik udazkenera lurra heze mantendu; neguan gutxiago ureztatu. -3-4 urtetik behin, zatitu eta lur berria jarri.\nAsparagus sprengeri m-12. Barruko nahiz kanpoko landare apaingarria. Ezaugarriak eta zainketa: -Argitasun handia behar du baina ez utzi eguzki-galdatan. -Tenperatura egokiena: 5-25ºC. -Udaberritik udazkenera lurra heze mantendu; neguan gutxiago ureztatu. -3-4 urtetik behin, zatitu eta lur berria jarri.\nBarietate desberdineko landare usaintsuak, m11. -Sukalderako belar nahiz sendabelarrak. -Barietateak: izpilikua, ezkaia, limoiusain ezkaia, menta, helycrisum, perrexil rizatua, oreganoa, melisa, aneta.\nBegonia Tamaya, M-19, 80 zentimetroko altuera. Ezaugarriak eta zainketa: -Zuhaixka-erako begonia barietatea. -Etxe barruan edo kanpoan (klima epeletan). -Etxe barruan toki argitsuan jarri eta kanpoan erdi itzaletan. -Lurra lehortzen utzi ureztatu aurretik.\nBiri-belar, M-2L. Ezaugarriak eta zainketa: -Landare belarkari hostoiraunkorra. -Sendabelar gisa erabiltzen da. -Loraldia: udaberrian. -Leku hezeak gustoko ditu.\nDoronicum orientale, M-2L. Ezaugarriak eta zainketa: -Landare belarkari hostoiraunkorra. -30-60 zentimetroko landarea. -Loraldia: udaberrian. -Erdi itzaletan jarri.\nBidens, M-13. Ezaugarriak eta zainketa: -Landare bizikor eta herrestaria. -Loraldia: udaberri-udazkena. -Tª: 5 gradu zero azpitik arte jasan dezake. -Eguzkitan edo erdi itzaletan jarri.\nCosmos, 3L. Ezaugarriak eta zainketa: -Urteroko landare belarkaria. -Metro bateko altuera har dezake. -Loraldia: udaberri-udazkenaren hasiera. -Eguzkitan jarri.\nKurkuma M-14. Ezaugarriak eta zainketa: -90 zentimetroko altuera har dezaken landare belarkaria. -Loraldia: uda. -Kanpoan erdi itzaletan jar daiteke klima epeletan edo etxe barruan, toki argitsuan. -Hezetasuna mantendu. -Ez ditu izotzak jasaten.\nWebgune honek bere eta hirugarrenen cookieak erabiltzen ditu gure zerbitzuak hobetzeko eta zure hobespenekin lotutako publizitatea erakusteko, zure nabigazio-ohiturak aztertuz. Erabilerari buruzko baimena emateko, sakatu Onartzen dut botoia.\nInformazio gehiago Customize Cookies\nGuztia onartzen dut\nZuhaitz eta zuhaixkak\nGaraiko loreak eta bizikorrak\nLurra, ongarriak eta fitosanitarioak\nOsagarriak eta erremintak\nLoraldi, Iparralde Bidea, s/n, 20115 Astigarraga


Finantza etikoak – REAS Navarra-Nafarroa\nFinantza Etikoen bidez (banka, aseguruak, kreditua), bermatua dago gure aurrezkiek gizarterako eragin onuragarria duten jarduerak finantzatzen dituztela, betiere irizpide etiko eta sozialetan oinarrituta. Dirua gizartea eraldatzeko zerbitzuan jartzea da.\nFinantza Etikoei esker gauzatzen diren proiektu sozialek lan, bizitza eta zainketa molde berriak imajinatu eta jartzen dituzte praktikan; guztien interesa eta jende guztiaren ongizatea xede dituzten proposamen berriak dira. Horrenbestez, «bestelako ekonomiaren» posibilitate materiala erakusteaz gain, munduan bizitzeko alternatibak ere erakusten dituzte.\n# Koherentzia printzipioa: Gure diruarekin ez dira finantzatzen gure printzipio etiko eta sozialen aurkako proiektuak.\n# Bateragarritasun printzipioa: Errendimendu finantzarioa eta errendimendu soziala bateragarri egiten ditugu.\n# Parte-hartze printzipioa: Entitatearen politikan parte hartzea dugu ezaugarri, gure baliabide ekonomikoen gaineko kontrola berreskuratuta.\n# Gardentasun printzipioa: Entitatearen kudeaketan, hala maileguak ematean nola inbertsioetan. Entitate eta bazkide laguntzaile orok badakite zertarako balio duten beren baliabideak.\n# Elkartasun printzipioa: Badakigu gure dirua lagungarria dela ekonomia gizatiarragoa eta solidarioagoa eraikitzeko.\n# Gogoeta printzipioa: Gogoeta etengabea egiten dugu gure ekintza gidatu behar duten printzipioez. Gure iritziz, portaera etikoa prozesu bat da, eta bidezkotzat eta lehentasunezkotzat jotzen ditugun balio eta printzipioetara egokitzen gara.


DOTAZIOAK ETA ZERBITZUAK JASOTZEKO HARGUNEEN BALDINTZAK | Bergarako Udala\n69. artikulua.- Aplikatzeko baldintzak:\nZerbitzuak hartzerakoan errespetatu behar diren baldintza hauek aplikatu egin beharko dira bizitegi-gune eraiki berrietan dauden eta bizitegi-erabilera nagusia duten eraikin guzti-guztietan, eta horretaz gain, lehendik dauden eraikinetan ere errespetatu beharko dira baldin eta baldintzek eragindako elementuetan egokitze- edo birgaitze-lanak egiten badira.\n70. artikulua.- Edateko ura hartzea:\nEraikin guztiek izan beharko dute edateko ur-zerbitzua, etxebizitza-erabilerak dakartzan beharrei aurre egiteko behar besteko dotazioarekin.\nHori kalkulatzeko, honakoa hartzen da gutxieneko dotazioatzat: 460 litro, biztanleko eta eguneko.\nEdateko uraren sareak hauek hornituko ditu: bainugela eta komunetako ontzi sanitarioak, eta sukalde eta garbiketa-geletan harraskak eta ura behar duten etxetresna elektrikoak.\nUr-kontagailuak kokatzeko, lokal edo armairu bat eduki beharko da, kasuan kasu, eta kanpoko espazio publikotik edota eraikinaren elementu komun batetik zuzenean sartzeko modukoa izan beharko da. Eraikin bateko kontagailuak bakar-bakarrik eraikin bereko etxebizitzetarako izango dira, edo etxebizitzetarako eta eraikinean beste erabilera batzuk dituzten gainontzeko lokaletarako. Lokal edo armairu horrek gutxieneko neurri batzuk izan beharko ditu, zerbitzuaren ardura duten Udal Zerbitzu Teknikoek finkatutako araudi berezian zehaztutakoa.\nGorako hodi-zutabeak, kasu guztietan, eraikinaren barrualdean edo haiek instalatzeko egokitu diren patioetan jarriko dira, inoiz ere ez fatxadetan.\n71. artikulua.- Ur beroko dotazioa:\nEraikin guztiek izan beharko dute ur beroko instalazioa, bainugeletan eta komunetan pertsonen garbiketarako diren ontzi sanitarioentzat eta sukaldeetan harraskentzat. Eraikinak ura berotzeko beharrezko aparatuak izan beharko ditu, nahiz banakakoak nahiz eraikin osorako sistema zentralizatua.\n72. artikulua.- Energia elektrikoko dotazioa:\nEraikin guztiek izan beharko dute energia elektrikorako barruko instalazioa, nahiz horniketa-sare orokorrari lotua, nahiz energia elektrikoa sortzeko norberaren sistema bati lotua.\nEraikinetan, behe tentsioko instalazioak egiteko, Behe Tentsioko Erregelamendu Elektroteknikoa onartzen duen abuztuaren 2ko 842/2002 Errege-Dekretuak ezarritakoa bete beharko da.\n73. artikulua.- Gas energetikoko dotazioa:\nEnergia-iturri gisa gasa jasotzen duten eraikinek instalazio horretarako ezarritako araudi berezia errespetatu beharko dute, bai biltegiratzeko instalazioetan —gas propano edo antzekoak direnean— eta baita sare orokorretatik edo euren gas-biltegietatik eraikinetarako eta eraikin bakoitzeko etxebizitzetarako harguneetan ere.\nBiltegiratzeko deposituak, kasu guztietan, hornitzen duten eraikinari lotutako eta jabetza pribatuko partzeletan kokatu beharko dira. Behar bezala babestuta egon beharko dira eta, lurgainean kokatzen badira, elementu berdeekin edo antzekoekin inguratu beharko dira, kanpoko espazio publikoetatik ez ikusteko moduan.\nUdalerriko gas-instalazioetan, bi jarduketa-mota bereizten dira:\na)Eraikin berrietako instalazioak: Eraikin berrietan, kontagailuak zentralizatzeko gelak edo armairuak aurreikusiko dira. Horietarako sarbidea kanpoko espazio publikoetatik edo eraikinaren elementu komunetakoren batetik izan beharko da.\nHorietan, gorako hodi-zutabeak inoiz ere ezingo dira agerian kokatu fatxadatik zehar, ez espazio libreetara begira, ezta etxadi-patioetara begira ere, ez bada kanpotik bertara ezin dela sartu edo ezin dela ikusi.\nFatxadatik zehar jarri ahal izango dira, alabaina, baldin eta ezkutatzen badira saretaz itxitako patio moduko txiki-txikietan, esekilekuetan —hemen ere saretaz itxita— edo —fatxadatik zehar derrigorrez joan behar badira— fatxadaren baitako elementu apaingarrietan sartuta edo gordeta.\nKasu guztietan, exekuzio-proiektuetan jaso beharko da horiek instalatzeko aurreikusten den irtenbide arkitektonikoa.\nb)Lehendik dauden eraikinetako instalazioak: Lehendiko eraikinetan instalazio berriak egiterakoan, beste irtenbiderik ez badago eta fatxadatik derrigorrez jarri behar badira, instalazio-eskaerarekin batera aurkeztu egin beharko dira instalazioak eragingo dituen eraikineko fatxaden edo elementuen xehetasun-planoak edo behar beste argazki. Plano edo argazki horietan argi azaldu beharko da bai instalazioen bideak nondik nora doazen, baipresio-murriztaileak eta kontagailuak gordetzeko armairuak non kokatuko diren.\nEraikin bakoitzeko kontagailu-armairu bat egongo da, ez bada kasu berezietan, hala nola, ilaran atxikitako familia bakarreko etxebizitzen kasuan edo beste antzeko batzuetan. Etxebizitzak hornitzeko, gorako hodi-zutabeek fatxadan ahalik eta ibilbide txikiena egingo dute, eta fatxada osoan ongi antolatu beharko dira.\nBalio historiko-artistikoa izateagatik Ondasun Higiezinen Katalogoan sartutako eraikinen kasuan, edozein dela ere horien kategoria, mantendu beharreko elementuak dituzten fatxada noble edo nagusietan eraikina gasez hornitzeko enbor nagusia besterik ezingo da jarri, eta hori fatxada osoan behar bezala antolatuta joan beharko da. Ez da onartuko gorako hodi-zutabeak etxebizitza bakoitzeraino jartzea, ez bada salbuespen gisa, beste modutan jartzerik ez dagoela justifikatu ondoren.\n74. artikulua.- Erregai solidoak eta likidoak:\nErregai solidoak eta likidoak biltegiratzeko instalazioek kasu bakoitzerako indarrean dagoen araudi bereziari jarraitu beharko diote. Erregai solidoak eraikinen barrualdean biltegiratuko dira kasu guztietan. Erregai likidoak, berriz, kanpoaldean biltegiratzea pentsatzen bada, lurpean kokatuko dira hornitzen duten eraikinari lotutako partzeletan.\n75. artikulua.- Telekomunikaziorako harguneak:\nEraikinetarako hargune guztiek nahiz barrualdeko instalazio guztiek otsailaren 27ko 1/1997 Errege Lege-Dekretua bete beharko dute, Telekomunikazio-Zerbitzuak eskuratzeko Eraikinen Azpiegitura Bateratuei buruzkoa, hain zuzen ere. Eraikin berri bat egiteko edo lehendik dagoenen bat birgaitzeko exekuzio-proiektuarekin batera, horri dagokion telekomunikazio-proiektu bereiztua aurkeztu beharko da.\nEtxebizitza-multzoko eraikin guztietan, atezain automatikoko barruko sarea instalatuko da, ataritik etxebizitza bakoitzerainoko konexioa eginez.\n76. artikulua.- Posta-zerbitzuetako dotazioa:\nEraikin guztiek posta jasotzeko buzoiak izango dituzte postariak erraz sartzeko moduko tokian.\n77. artikulua.- Urak hustea:\nEraikin berri guztietan urak husteko sarea bereizlea izango da, baita kolektore bateratura baldin badoaz ere.\nHorrelako kasuetan, barruko sareak kolektorearekin lotzeko bi hodi erabiliko dira, bat euri-uretarako eta bestea ur zikinetarako; eta hodi biak kolektoreari arketa bakar baten bidez lotu ahal izango zaizkio. Arketa hori betiere eraikinetik kanpo egon behar da.\nGarajeko lokaletan jar daitezkeen hustubideak, kasu guztietan, ur zikinetako sarera lotuko dira eta, beharrezkoa balitz, lokatza eta koipea bereizteko sistemak izango dituzte.\nEraikin berriren baten kokapenagatik, barruko saneamendu-sarea udal-kolektoreari lotzea ezinezkoa balitz, eraikin berri horrek behar duen besteko arazketa-sistema eraiki beharko da. Kasu guztietan, sistema hori justifikatu egin beharko da dagozkion exekuzio-proiektuetan.\nAhal izanez gero, zerbitzua ematen zaion eraikinarekin lotutako lurzoru pribatuan kokatuko da; eta horren mantenimendua eraikinaren jabeei egokituko zaie.\n78. artikulua.- Keak eta gasak hustea:\nGaldarek sortutako keen eta gasen irtenbideak inoiz ere ezingo dira jarri zuzenean eraikinen fatxadetara edo patio komunetara begira, ezta irtenbide horiek behin-behinekoak izanda ere.\nHodiak ez dira agerian joango kanpoaldeko fatxadetatik zehar, edo kanpoaldetik sarbidea duten etxadiko patioetatik zehar; eta gutxienez 6 metroko inguruan dituzten estalkietatik, altuenetik 1,00 metro gora altxatu beharko dira gutxienez.\n‹ SEGURTASUN-BALDINTZAK gora BALDINTZA ESTETIKO OROKORRAK: ›


Urtarrilak 7 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Urtarrilak 7 Zodiac Capricorn da - Horoskopoa osoko nortasuna\nUrtarrilak 7 Zodiac Capricorn da - Horoskopoa osoko nortasuna\nUrtarrilaren 7ko zodiako zeinua Capricornio da.\nSinbolo astrologikoa: Ahuntza. The Ahuntzaren seinale irudikatzen du abenduaren 22tik urtarrilaren 19ra jaiotako pertsonak, Eguzkia Kaprikornion kokatzen denean. Taktua, indarra, konfiantza eta ugaritasuna islatzen ditu.\nThe Capricorn konstelazioa + 60 ° -90 ° arteko latitudeekin eta Capricorni delta izar distiratsuena duena, zodiako hamabi konstelazioetako bat da. 414 gradu koadroko azaleran dago hedatuta Sagittarius mendebaldera eta Aquarius ekialdera.\nKaprikornio izena Ahuntz definitzen duen izen latindarra da, urtarrilaren 7ko zodiako zeinua gaztelaniaz Capricornio da eta frantsesez Capricorne.\nKontrako zeinua: Minbizia. Hori garrantzitsua da, Capricornioko eguzki ikurraren pean jaiotakoek nahi duten eta izan dezaketen Minbiziako bertakoen espiritua eta sentsibilitatea islatzen dituelako.\nModalitatea: kardinala. Urtarrilaren 7an jaiotakoen bizitzan zenbat orokortze eta ausardia dauden eta orokorrean zein txukunak diren adierazten du.\nAginte organoa: Saturno . Zeruko planeta honek eraikuntzan eta nostalgian eragiten duela esan ohi da. Bertakoen askatasunaz ere aipatu behar da. Saturnoko glifoak ilargierdi baten gaineko gurutzea adierazten du.\nElementua: Lurra . Beste hirurekin erlazioan esanahi anitz dituen elementua da, airea bereganatu eta urak eta suak moldatzen uzten baitute. Urtarrilaren 7ko zodiako zeinuaren pean jaiotakoen justizia eta kontzientziaren gaineko araua da.\nZorioneko eguna: Larunbata . Saturnok zuzentzen duen eguna da, beraz hezkuntza eta aginpidea jorratzen ditu. Capricornioko bertakoen lan gogorra proposatzen du.\nZorioneko zenbakiak: 2, 9, 14, 16, 22.\nInformazio gehiago urtarrilaren 7an Zodiac-en behean ▼\nTaurus 2019ko iraila hileko horoskopoa\nVirgo gizona nola aries emakume batekin maitemindu\nnola gainditu aquarius gizon bat\nzer urte txinatarra da 1978\nzein da astrologiako 10. etxea\nzer zodiako zeinu uztailaren 4a da


BIRKONPOSIZIO POLITIKOA EUROPAN | Eguzki URTEAGA\nHome » Audiovisual » BIRKONPOSIZIO POLITIKOA EUROPAN\nPosted by Eguzki Urteaga on June 8, 2018 in Audiovisual, Berria, Blog | 0 comments\nAzken urteetan, Europako hainbat herri deskonposizio-berkonposizio politiko sakon batean murgilduak daude, nahiz eta bizitasun eta habiadura ezberdinak ezagutu lurraldeen arabera. Azken adibide esanguratsua Italia da, kontuan izanik Europar Batasuneko eta Euroguneko hirugarren herria dela, bai biztanleriari bai pisu ekonomikoari dagokionez, Liga eta Bost Izarreko Mugimenduak osatzen duen koalizioa boterera iritsi baita, aldez aurretik, gobernu programa bat adostu ostean. Deskonposizio-berkonposizio prozesu horrek, ohizko alderdien ahultzea eta alderdi populista eta xenofoboen indartzea dakar, panorama politikoak irauliz eta gehiengo politiko berriak ahalbidetuz. Eraldaketa hori ulertzeko ezinbestekoa da bere genealogia egitea.\nIzan ere, 1970. erditsuan hasten den krisiari erantzun liberal bat eman zaio ekonomia liberalizatuz, hau da, presio fiskala gutxituz, enpresa publikoak pribatizatuz, lan-merkatua desarautuz eta finantza erregulazioa ahulduz. Horren atzean zegoen ideia zen, krisiaren jatorria politika keinesiarretan zegoela eta, beraz, Estatuek beraien esku-hartzea mugatu behar zutela ekonomian eragin kontra-produzenteak lituzkeelako, bai hazkunde ekonomikoan bai finantza publikoen orekan. Europa bereziki ukitua izan da, Europar Itunek norabide politiko hori erabat barneratu baitute, bereziki 1992an onartutako Maastricht-eko Itunetik landa. Hain zuzen ere, Itun horrek zion, hortik aurrera, EBko herri guztiek ezingo zutela PIBaren %3ko defizit publikoa, PIBaren %60ko zor publikoa eta %2ko inflazioa gainditu. Horrekin batera, banku zentral nazionalak independente bilakatzen hasi ziren.\nHorren ondorioz, Euroguneko kideak izan nahi zuten herri orok doikuntzak egin behar zituzten irizpide horiek errespetatzeko eta konbergentzia ekonomikoa gauzatu ahal izateko. 1993tik landa aplikatu ziren politika horiek, gastu publikoa murriztea ala, gutxienez, egonkortzea eta presio fiskala areagotzea suposatu zuten heinean, eragin depresibo bat eduki zuten hazkunde ekonomikoan eta langabezia areagotzea eduki zuten ondorio gisa; jakinik langileria eta bizi-maila apalena zutenak atera zirela kaltetuenak. Hortik aurrera, langile xumeak, prekarioak eta langabeak geroz eta kritikoagoak agertzen hasi ziren ekonomiaren liberalizazioarekin, globalizazioaren testuinguruan, eta Europar eraikuntzaren norabidearekin, kontsideratzen baitzuten, EBk, babesteko ordez, lehia orokortu batean murgiltzen zituela.\n2008ko irailean hasten den finantza krisi eta ondoren ekonomikoak joera hori areagotu du. Harrigarria badirudi ere, ekonomiaren desarautzeak sortutako krisiak, erregulazio berri eta sendoago bat eragiteko ordez, desarautzea areagotu du, bereziki krisiak gehien kaltetu dituen eta Troika-ren esku-hartzea jasan duten herrietan (Grezia, Portugal, Irlanda eta Espainia). Hain justu, dirua interesa tasa apalagoan uztearen truke, Europako Banku Zentralak, Europar Komisioak eta Nazioarteko Diru Funtsak austeritate politikak gauzatzea exijitu dute, mozketa bortitzak (bereziki gastu sozialean) eta zerga igoera nabarmenak (batik bat zerga ez-zuzenetan) egitera bortxatuz. Politika horiek, hazkunde ekonomikoa oztopatzeaz gain, langabezia, behin-betikotasuna eta behartsutasuna areagotu dituzte herritarren ongizatea okertuz eta beraien haserrea areagotuz.\nTestuinguru horretan, non ezkerreko zein eskuineko alderdi tradizionalek antzeko politika sozioekonomikoak gauzatu dituzten, erabakitzeko ahalmen mugatua eta maniobra-margen apala agerian utziz, alderdi horiek jasotzen zuten babes elektorala gutxitzen joan da alderdi populista zein xenofoboen aldeko bozak gora egiten zuen une berean. Frantzian, LR eta PS 2017ko hauteskunde presidentzialeko bigarren itzulitik kanpo geratu diren une berean, FNak %34a lortu du; Alemanian, CDU-CSU eta SPDek atzera egin duten momentuan, AFD eskuin muturreko alderdiak %12,6a eskuratu du; Italian, Alderdi Demokratak eta Forza Italiak inoiz eduki dituzten emaitza kaskarrenak eskuratu dituztelarik, Bost Izarren Mugimenduak eta Ligak %32 eta %17a lortu dituzte. Horiei, Europa ekialdean, alderdi populista-xenofoboek ukan dituzten emaitza esanguratsuak gehitu behar zaizkie, Polonian, Austrian ala Hungarian boterera iritsiz.\nDeigarria dena da, alderdi tradizional eta alderdi populista-xenofoboen alde bozkatzen duten hautesleek ez dutela hainbeste irizpide politikoen arabera egiten baizik eta ezaugarri soziologikoen arabera. Orokorki, gobernu-alderdien alde bozkatzen duten pertsonek, goi mailako ikasketak zein lanpostu eta soldata onak dituzte, eta hiri handi ala ertainetan bizi dira. Orohar, globalizazio liberala aukera bat bezala ikusten dutenak dira. Alderdi populista-xenofoboen aldekoek, aldiz, ikasketa maila xumeagoak nahiz lanpostu eta soldata ertain ala apalak dauzkate, eta herri txiki ala auzo txiroetan bizi dira. Maila handi batean, globalizazioa mehatxu bat bezala bizi dute. Hori dela eta, azken hauek, bai Estatuei bai Europar Batasunari babes gehiago eskatzen diete. Haustura soziologiko horretaz jabetzen ez diren bitartean eta, bide batez, horren jatorrian dauden politikak aldatzen ez badituzte, zaila dirudi ohizko alderdiek klase popularren babesa berreskuratuko dutenik.


Erditzea eta erdibitzea | Kultura | Berria\nErditzea eta erdibitzea\nOlatz Salvadorrek 'Zintzilik' bakarkako lehen diskoa argitaratu du Airaka diskoetxe berriarekin. Bandarekin eta sintetizadoreekin ondu du lana\nOlatz Salvador, Zintzilik diskoaren aurkezpenean. JUAN CARLOS RUIZ / FOKU\n«Erditze bat izan da Zintzilik diskoa kaleratzea». Modu horretan aurkeztu du Olatz Salvador musikariak bakarka egindako lehenengo lana. Erditze bat, luze iraun duelako prozesuak. Izan ere, lau urte dira gitarra eskuan eta bakarlari moduan oholtzara lehen aldiz igo zela. Ordutik, kantuak josi, instrumentuekin jantzi eta grabaketan aritu da. Erditze bat izan da, halaber, azkenean baduelako esku artean lan propio bat: «Gogo handia nuen estudioko lan bat egiteko banda batekin, eta, azkenean, argitara atera da proiektua». Baina izan da erditze eta erdibitze bat bestela ere: «Skakeitan taldean ere ari naiz jotzen, eta taldeko Olatz naiz bertan, teklatu jotzailea. Baina, orain, beste proiektu bat daukat: Olatz Salvador naiz hemen». Bederatzi kantuz eta estilo propioz osatutako «lan intimista» kaleratu du Airaka zigilu sortu berriarekin.\nParalelismo bat egin du, hortaz, Salvadorrek disko berriarekin. Erdibitu eta erditu egin da aldi berean, ohikoa ez zuen musika estiloarekin ere ausartu delako. Izan ere, lau urteotan bakarlari gisa aritu da, estilo lasaiagoan. Skakeitanekin egindako bidean, berriz, rocka, elektronika eta reggaea landu ditu gehienbat. Diskoan, ordea, indie pop estiloan aritu da eroso. Zintzilik da, esaterako, joera horri jarraitzen dioten kantuetako bat.\nBadira, ordea, lantzen dituen beste zenbait estilo ere: «Rock eta rap kutsu nabarmenak dituzten beste pare bat abesti sortu ditut», azaldu du Salvadorrek. Eta, hain justu, kantu horietarako elkarlan berezia izan du: Glaukomako Juantxo Arakama abeslariak parte hartu du Fort. Da kantuan, eta Jon Basaguren Izaki Gardenak taldeko kideak abestu du Sustraiak-en.\nEdonola, abesti guztiek izan dute bilakaera bat hasieratik bukaerara. Jatorrian gitarra soilik erabili bazuen ere, bandak jantzi du Zintzilik diskoa. Horretarako, bidelagun izan ditu Julen Idigoras (bateria), Borja Anton (gitarra eta biolina) eta Jagoba Salvador (baxua). Eñaut Gaztañagaren Gaztain estudioan (Zestoa, Gipuzkoa) ondu dute lana, eta sintetizadoreak eta atmosferako doinuak erabili dituzte diskoa osatzeko: «Zerbait berezia egin nahi nuen, eta ausartu naiz teknika horiekin». Horren guztiaren emaitza da Zintzilik.\nProzesu luzea izanda, kantuen artean kohesiorik ez edukitzea zen Salvadorren kezketako bat; estudioan sartuta, ordea, berehala ikusi zuen bazegoela hari bat: «Lokarriak, Korapilatzen... guztiek hitz egiten dute askatzeaz, hari batetik zintzilik egoteaz». Badu kantu kuttun bat ere: bere aita Eduardo Salvador baxu jotzailearekin eta osaba Iñaki Salvador piano jotzailearekin grabatu du diskoko azken kantua, Kulunka: «Oso eskertuta nago eman didaten babesagatik, eta esperientzia oso ona izan da biekin Mecca estudioetan grabatzea. Diskoko altxorra da azken kantua».\nHain justu, hori azpimarratu du Salvadorrek, oso ongi zainduta sentitu dela prozesu osoan: «Inguruko jende askok eman dit babesa, eta jende ugarik parte hartu du proiektu honetan». Besteak beste, Maria Bustosek biolontxeloa jo du diskoan, eta, gainera, Beñat Gaztelumendi eta Ane Labaka bertsolariek ere osatu dituzte hitzak diskorako. Azken horrek sortu ditu Betileekin kantuko hitzak, eta kontraesanen inguruko gogoeta egiten du bertan.\nSentitu du bestelako babesa ere; Airaka zigilu berria sortu da Mauka diskoetxearen itzalean, «musika estilo bereziei» leku egiteko, eta izen horrekin kaleratu duten lehen lana izan da, hain justu, Salvadorrena. Diskoetxekoek eta abeslariak aurretik ere ezagutzen zuten elkar, Skakeitanekin egindako ibilbideagatik, baina bi proiektuen lehen urratsa izanda, elkarren zaintza bilatu dute Zintzilik diskoaren ekoizpenerako. Airakak beharrezko azpiegitura eskaini dio Salvadorri, eta abeslariak, berriz, lan horrekin ateak ireki dizkio zigilu berriari.\nIzan ere, elkarren arteko lana beharrezkoa izan da proiektua aurrera eramateko. Erdibitzeaz eta erditzeaz hitz egin du Salvadorrek, eta, hain justu, bikoiztu egin den beste ekoiztetxe bat da Airaka, Mauka zigiluak sortu baitu. Helburua dute «ohiko musika espazioetan tokirik ez duten taldeei» lekua egitea. Izena bera ere horregatik aukeratu dutela azpimarratu du Koldo Rodriguez Airakako kideak: «Lekeitio aldean erabiltzen den hitza da agiraka. Haurrei esaten zaie, errieta egiteko». Hortaz, euskal musikari kargu hartu nahi dio diskoetxe berriak Rodriguezen arabera: «Euskal musika asko zentratzen da talde jakin batzuetan; horregatik egin nahi dugu agiraka, aldarrikatzeko talde gehiago badaudela, eta erakusteko badirela ongi zaindu behar ditugun hainbat musikari».\nOngi zaintzea eta erritmo egokia bilatzea, horixe da Salvadorrek epe laburrean duen erronka. Horregatik erabaki du zuzeneko gutxi eskaintzea: «Lanean nabil, eta Skakeitanekin ere jarraituko dut. Beraz, garrantzitsua da gehiegi ez erretzea», azaldu du. Edonola, oholtza gainean arituko den horietan ikuskizun bereziak eskaini nahi dituela azpimarratu du, eta adierazi du lan horretan murgilduta daudela dagoeneko: «Oholtza gainean gutxi arituko naiz, baina ongi prestatuko ikuskizunak izango dira, hori ziur». Bitartean, diskorako egindako lanaz gozatzea du helburu.


Online jokoa: Ahaztu dimentsio\nAlternative izenak: Ahaztu dimentsio\nAhaztutako Dimension - free multiplayer Fight Club ospetsuak gogora ekartzen jokatzeko jokoa online. Bereziki garatzaileei "free" hitza jokoa da erabat absenteak delako joko-elementuak edo bestelako edozein diru benetako pribilegioak erosteko. Honek administrazio harrotasuna, da, izan ere, bere iritzia, jokoa dibertigarria izan behar du, gutxienez, ahalegin, eta kasu honetan bakarrik izango da interesgarri eta guztiontzat atsegina da egingo, zerbitzuak ordaindu sarrera egiteko jokatzeko desoreka da, MMORPG beste garatzaileei, besterik gabe, hil-en Jokoaren gainerako interes jokalari, Osasungaitz lehiaketa fueling.\nAhaztutako Dimension - free multiplayer Fight Club ospetsuak gogora ekartzen jokatzeko jokoa online. Bereziki garatzaileei "free" hitza jokoa da erabat absenteak delako joko-elementuak edo bestelako edozein diru benetako pribilegioak erosteko. Honek administrazio harrotasuna, da, izan ere, bere iritzia, jokoa dibertigarria izan behar du, gutxienez, ahalegin, eta kasu honetan bakarrik izango da interesgarri eta guztiontzat atsegina da egingo, zerbitzuak ordaindu sarrera egiteko jokatzeko desoreka da, MMORPG beste garatzaileei, besterik gabe, hil-en Jokoaren gainerako interes jokalari, Osasungaitz lehiaketa fueling. Front Street dendan armak, ekipo eta elementu osagarriak, hala nola, edabeak eta elixirs behar duzun guztia eskaintzen du. Konponketa denda zure armadurak edo zorroztu armak akuaforte sor ditzake, eta, jakina, hautsitako gauzak konpontzeko. Thrift denda batean saltzen gauzak salgai gainerako jokalariekin. Ez presarik beren uniformeak zaharra bota, ziurrenik, laguntza izango da urrezko pare bat! Tabernan, zerbitzatzen delicious bazkaria egingo da eta El bikaina berreskuratu ondoren borroka heavy eta denbora ona sociable errentatzaileak elkarrizketa laguntzeko. Magic Eskola landuko dituzu antzinako magia eta korritze edo langileak aukeratu duzu garai hartan. Antzinako gaztelu egindako bataila, magia eta altzairua elkarrekin dantza ero bat da, gloriosa garaipena batean jokalari bat, eta beste bat jarriz - porrota. Bank, post bulegoa, udalerriko loteria kiosko eta baita ospitale bat - guztiak hor da Red Street eta abentura bakoitzeko erlojua inguruan irekita dago. Dira Pigorodnoy zona eraikina eta nirea, dirua podzarobotat dezakezu txiki edo ez gastua. Borroka sistema oso erraza da ahaztu neurketa jokatu eta denek intuitiboa da, ala ez berriek edo esperientziadun jokalari bat, online games sartu zen lehen aldiz. Guztiak egin behar duzun da, gorputzaren zati hit izango da hautatzeko. Ereduaren Unsightliness borroka iruzurrekin, erabaki estrategikoak eta taktikoa espazioa da, ia-ia mugagabea delako. A pertsonaia ahultasuna, bere uniforme, oro har, maila eta gorputza, babes fasea aukeratzen du zati batzuk jasan bloke bataila araberakoa da. Jokoa sistema klasea nahiko malgua da,, baina espezialitate hainbat garapen aldi berean, esaterako, soilik zenbait gaitasun mota bat espezialitate eta hobekuntza adar bat ardaztuta emaitza ukigarri ekarri du. Nahi duten jokalari mundu zirraragarria eta ezusteko ahaztu dimentsio murgiltzen bakoitzaren Warriors, wizards, necromancers, apaizak, merkatariak, artisauak, eta ordena keepers - arimaren papera badago. Warrior heroi borroka bakarrik egiten! Oraindik inguruan eserita nekatuta bada, orduan gehien Jantzi zure armarria, hautsez ezpata edo langile eta dezagun ahaztu Dimension joan, pertsonaiak dira beti ongi etorria hemen! JolastekoAhaztu dimentsio\nBideoak eta screenshots Partida Ahaztu dimentsio


'Laubegi' - Kulturklik\nIE-ATA kolektiboa 2015eko uztailean sortu zen Euskadin, eta egun bere lan artistikoa dantzan finkatzen jarraitzen du. Kolektiboa sortu zen Andrés Hernández Alarcónek premia zuelako bere sormenaren bidezko dantzako proiektu pertsonalari izen bat emateko, eta erabat ziur zegoen denborarekin IE-ATA sormen eszenikoaren aldeko artista-kolektibo bilakatuko zela.\nProiektu berri bakoitzak dantzaren eta sormen eszenikorako beste hainbat diziplinaren artistak biltzen ditu. Kolektiboaren helburu nagusietako bat da Euskadin maila profesionaleko dantza garaikidearen munduan sartzea, dantza gure gizartera hurbilduko duten proposamen berrien eta pertsonalen bidez, cultura aberasteko kultura sustatuz eta suspertuz, eta sentsibilitate berriak esnatuz eta publiko berriak erakarriz.\nGainera, gure funts nagusia da talde-lana gure talde-topaketako ezaugarri nagusietako bat dela, hau da, gure ustez, sormen koreografikoa talde-lanaren ondorioa da, eta emaitza hori taldeak berak onartzen du. Izan ere, helburua da sare bat ehuntzea, Euskadi eta Estatu mailan proiektu artistiko berriak sortu eta aurkeztu ahal izateko eta horiek sustatzeko, eta aldi berean, proiektu horiek ahalbidetzea inguratzen gaituen guztiaren gaineko hausnarketa bat eta eraldaketa bat egiteko, alegia, talde-lanaren ikuspegi bat izateko.\nIdeia eta zuzendaritza: IE-ATA Kolektiboa\nKoreografia eta dantzariak: Aiala Etxegarai, Andrés Hernández Alarcón, Natalia García Muro, Nekane Mendizabal\nMusika: Aitor Arozamena\nArgiztapena, argazkia eta jantziak: IE-ATA Kolektiboa\nEskerrak: Utopian Getxo, Mamacrea Espacio Creativo (Bilbo), Arropanieko Arragua (Lekeitio), Dantzagunea (Errenteria)\nHarremanetarako: www.ie-ata-dantza.wixsite.com / ie.ata.dantza@gmail.com\nEgileak IE-ATA Kolektiboa


Posted on 11 febrero, 2010 Actualizado enn 2 septiembre, 2013\nJesusa Urkidi 1935n jaioa. Euskitze baserrian.\nCastor neba jaio barri zela etorri ziren etxera. Hilabete batzuk baino ez zituen izango 6 inguru edo. Iraila zen eta soldauak etxera etorri ziren iluntze batean. Etxean zegoen dana hartu janaria, Urdaixe etab… eta barriro alde egin zuten.\nBiharaumunean etorri ziren barriro gurera baina oraingoan bertan gelditzera. Handik alde egin behar genuela esaten ziguten, eta erdi bultzaka atera zuten gure ama, Castor txikia besoetan ebala. Aitona astoaren gainean zozelan jarri eta han joan ginen.\nGure etxe ondoko gailurretik inguru guztiak ikusten dira: Kalamua, Oiz, eta baita Amulatei aldea ere.\nFrentea gelditu egin zen, 7 hilabetetan. Diotenez, ez zuten muniziorik (frankoren aldekoek) eta gelditu egin zen. Guk 7 hilabete horiek aitaren familiakoekin pasatu genituen Elgoibarren, Karakate barreneko baserri batean.\n7hilabeteotan, PAK-PAK tiroka jardun zuten. Etxebarriko elizan ere markak daude, lehengo Txomineneko etxean ere baziren kainonazoen markak.\nEgun Tomasena den etxe honetan ere Kattalin josten egon ondoren, bonba batek josteko makina hautsi zion.\nBaserri batzuetan ia ia ez zen ezta nabaritu frentea eta ezta gerra bera ere. Basaben, Arentzan… etxean egon ziren, horietako batzuetan gainera jente asko. Gu geu be, Gandixan egon ginen, baina han ez zegoen janaririk eta bertakoak eta gure aita estututa, beldurtua joan egin ginen Elgoibarrera, Mandiola-Amulatein zeudenei baimena eskatuta.\nAitona elbarria zan, ia mugitu ere ezin izaten zuen egin eta 7 hilabeteok pasatu ondoren Euskitzera itzultzean hark erakutsi zizkigun batuketa eta kenketa eta irakurtzen. Hura jantzia zen, Rioja aldean ibilia baitzen. Gaztelera apur bat zekien.\nBueltatzean Euskitzeko etxea dena apurtuta zegoen. Bonbaz zulatuta, eta Euskitze zen hura korta eta sabai bezala jarri eta etxe berria egin zuten 1945ean.\nEtxe ingurua, zein tontor ingurua trintxeraz josita zegoen. Euskitze ingurua zikinkeriz josita zegoen, han hainbat eta hainbat ziren hildakoak. Gure aitak, trintxera haiek estali eta ortua eta soloa lautu nahi zituen, saiatu ziren baina lurrak behera egiten zuen eta kostata lortu zuten.\nHandik gerora, auzoko Urki baserrikoari laguntza eskatuta goldaketan hasi ziren, auzokoak ez zion sinesten soloa hazurrez josita zegoenik eta golda sartzen hasi ziren, barrurago sartu eta han agertzen zirenak agertuta mareatu ere egin zen auzoko hori.\nAbadearengana joan zen aita, ea hezur eta gorpuzkin haiei zer egin behar zitzaien galdezka. Abadeak, norenak ziren ez zekitela eta Trintxeretan lurperatzeko esan zion. Eta hala egin zuten.\nGerora, Euksitzen zegoen kartutxo eta bonba ondokoin piloaz jabetuta jentea joaten zan bertara bala eta kartutxo ondokinak lurpetik atera nahian. Aitak haserre bidaltzen zituen, etxe ingurua lautzea hainbeste kostatu ondoren zuloak egiten zizkielako.\nEuskitze inguruan, esku bonba asko zeuden, baita minak, kartutxoak eta burdinezko posteak non nahi ere. Esku bonbak pinu kaskarak bezalakoak ziren. Mina batek, mendi aldera zegoen jarrita, aita kezkatuta zeukan. Gerra bukatu berri zegoela, soldadu bati agertu zion bere kezka: Soldaduak beldurtuta bera ez zihoala mina ukitzera eta azkenean aita joan zen. Bertaratu eta tontorrerantz zihoala mina horrek errementatu eta aita zauritu zuen. Izugarrizko zauria egin zion sahiets aldetik sartutako metrailak eta oso gaizki egon zen sei hilabetean edo. Muniben zegoen ospitala eta hara eraman zuten. Gerora sendatu egin zen. Behin neuk ere esku bonba bat aurkitu neban eta han joan nintzen pozarren etxera. Gurasoak beldurtuta agudo jendu zidaten.\nEtxebarriko erberan, tiroek ez zuten beldurtzen jendea. Uste zuten PAK haiek entzun arren berdin jarri zitekeela lanean. Horrela, nabo ereiten ebizela Kattalin Tomasenekoak kontatzen zuen nola tiroa entzun eta sakua jartzen zuten buruan babesteko eta bala jausi arren metro batzuk harutzako jarraitzen zuten lanean.\nBala galdu batek hil zuen Astakoa barinagako bidegurutzean, Peñaneko abadea ere hil zuten, baina hau eraman egin zuten Gipuzkoa aldera. Etxebarriko abadeak, Txikinen eskutatuta egon ziren, bedar artean. Soldaudak konturatu ez eta salbau egin ziren.\nPosted on 26 enero, 2010 Actualizado enn 12 junio, 2015\nJuan Loiola ( Etxebarria, Urkaregi-Kurutze 1929 – Etxebarria 2013)\nGerra etorri zenean, hemen egon ziren, etxe ondoan, guk, urte bete pasa kanpoan egin genuen, irten egin behar izan genuen, bestelan berton hilko ginen.\nHemen, trintxerak danean egon ziren, bakizu, zanja antzekoak ziren, tiroak egiteko lekuekin…hemen, etxe ondo zelai guztian. Hor etxe ondoko hiru arbolen tartean, obus bat be badago, eztanda egin barik.\nUrrutira ikusi zituen gure aita zenak nola zetorren frentea, gurdian ahal zena kargatu eta Itxilartera alde egin genuen lehenego, gero Oinaztegira, Arnoate baino pixkat honutzago.\nAldeta egon ginen Oinaztegin, gure ama, Itxilartekoa zen, orduan, bere familiarengana joan ginen frentea iritsi zenean. Lau neba-arreba ginen, hiru arreba eta ni, gazteena, 7 urte nituen orduan. Tio eta Tia bizi ziren Oinaztegin, ortuan ibiltzen ginen eta inguruan lanak egiten. Ganadua Loperrekan geneukan, gero Oinaztegira eraman ahal izan bageneuen ere..\nInguru horretan, baziren postuak, baita hemen Urkaregi-txikin ere. Urte bete inguru egin genuen horrela.\nBueltan, etxe ingurua dena, trintxeraz josita zegoen, eta gainera etxea erre egin zuten, azkenean. Obusak, balak etab aurkitzen genituen soloan, goldaketan egiterakoan, igitaiarekin jo ere berdin egiten genituen, pentsatu ere ez genuen egiten eztanda egin zezakeenik.\nEtxea berriro egin behar izan genuen, etxe barik aurkitu ginen. Gainera, soloetako trintxerak bardindu beharra ere izan genuen, zelaia dena lokatzez, birrinduta, zikinez beteta etxe ingurua, trintxeren sakuak ustelduta…\nFrentera kintxadak altzatutakoak ere baziren, Loperrekakoak adibidez. Tio Juanito Juan Loiola, gurean ere eraman zuten frentera eta bere anaia Jose Ramon Loiolak, Ondarroan itsasontzi bat hartu zuen eta alde egitea lortu zuen. Juan eta Jose Ramonen arreba bi ere, Dominga Loiola bat eta bestea, Argentira alde egin zuten.\nZaurituak izan ziren hemen inguruan. Goikoneko andrea, igitaiarekin lanean,granada bat ikutu eta eztanda egin zion. Ate baten gainean jeitsi zuten San Migelera, tripak airean, gorputza txikituta, Elgoibarrera eramateko. Denbora pasata, zauriak sendatu zituen.\nJose Sagarna Uriarte\nPosted on 9 enero, 2010 Actualizado enn 16 octubre, 2011\nJose Sagarna Uriarte (1911-1936). Zeanuri-Amulategi (markina-xemein).\n1936ko Urriaren 20an fusilatu zuten. Amalloko abade zala, Larruskaingo auzokideen salaketa eta gora behera pertsonal baten ondorengo bengantza gaitik.\nOier Gorosabelek jasoa du gertaera hau bere blogean.\nAbadeen beatifikaziaren inguruan EL PAIS-en.\nElizak Gerran hildako abadean gogoan izan zituen 2009an.\nElizaren meza gerran hildako abadeak gogoan, BEGITU-n. 12.orrialdean.\nArtxiboa Elegir mes abril 2020 (1) marzo 2020 (1) octubre 2019 (1) septiembre 2019 (2) julio 2019 (2) junio 2019 (2) mayo 2019 (1) abril 2019 (1) marzo 2019 (1) febrero 2019 (1) diciembre 2018 (1) noviembre 2018 (1) octubre 2018 (2) junio 2018 (1) mayo 2018 (3) abril 2018 (1) febrero 2018 (1) enero 2018 (2) noviembre 2017 (2) octubre 2017 (3) septiembre 2017 (3) agosto 2017 (1) julio 2017 (2) junio 2017 (2) mayo 2017 (4) abril 2017 (6) marzo 2017 (2) febrero 2017 (5) enero 2017 (1) diciembre 2016 (2) noviembre 2016 (4) octubre 2016 (1) septiembre 2016 (4) julio 2016 (6) junio 2016 (1) mayo 2016 (8) abril 2016 (5) marzo 2016 (2) febrero 2016 (3) enero 2016 (4) diciembre 2015 (3) noviembre 2015 (2) octubre 2015 (1) septiembre 2015 (2) agosto 2015 (1) julio 2015 (3) junio 2015 (1) mayo 2015 (1) abril 2015 (1) marzo 2015 (2) febrero 2015 (2) enero 2015 (2) diciembre 2014 (2) noviembre 2014 (1) octubre 2014 (4) septiembre 2014 (1) agosto 2014 (1) junio 2014 (2) abril 2014 (2) marzo 2014 (1) febrero 2014 (1) enero 2014 (2) diciembre 2013 (1) noviembre 2013 (2) octubre 2013 (3) septiembre 2013 (8) julio 2013 (3) abril 2013 (3) marzo 2013 (1) febrero 2013 (1) diciembre 2012 (1) noviembre 2012 (2) octubre 2012 (4) septiembre 2012 (3) agosto 2012 (1) julio 2012 (4) junio 2012 (5) mayo 2012 (3) abril 2012 (10) marzo 2012 (3) febrero 2012 (5) enero 2012 (2) diciembre 2011 (8) noviembre 2011 (6) octubre 2011 (8) septiembre 2011 (7) julio 2011 (6) junio 2011 (7) mayo 2011 (5) abril 2011 (1) marzo 2011 (6) febrero 2011 (5) enero 2011 (3) diciembre 2010 (1) noviembre 2010 (1) octubre 2010 (6) agosto 2010 (7) julio 2010 (1) junio 2010 (1) mayo 2010 (3) abril 2010 (4) febrero 2010 (13) enero 2010 (3) octubre 2009 (3) febrero 201 (1)


Ikasi, dantzatu, musikaz gozatu, lehiatu, irabazi... Dena eskura! - Oihaneder Euskararen Etxea\nHasiera » Albisteak » Ikasi, dantzatu, musikaz gozatu, lehiatu, irabazi… Dena eskura!\nIkasi, dantzatu, musikaz gozatu, lehiatu, irabazi… Dena eskura!\n2015-07-22 / oihaneder\nUdaren azken txanpan gauden honetan Oihanederrek ikasturte berria gogoz hartzeko proposamen interesgarriak dakarzkigu.\nBesteak beste, dagoeneko abian diren zikloek bere bidea egiten jarraituko dute. Horrela, Eskilarapeko soinuak formatu txikiko musika emanaldien zikloan irailean Eneritz Furyak irundarra izango dugu, urrian Antton Aranburu eta azaroan MobyDick. Beti bezala, kontzertuak hilabeteko azken ostegunetan izango dira 19:30ean atrioan.\nALEA eta Hirinetekin elkarlanean egiten den SolasALEAn elkarrizketa ireki eta parte-hartzaileen zikloak gonbidatu interesgarri berriekin etorriko da, Gorka Urbizuk eta Garbiñe Biurrunek utzitako zapore gozoari jarraipena emateko.\nGainera ziklo berriak ere egongo dira. Hitz adina mintzo Hizkuntza Gutxituak ezagutzeko zikloa irailaren 23an hasiko da. Bertan hilero hizkuntza bat aurkeztuko da eta hizkuntza horri lotutako emankizun kulturalaz gozatzeko aukera izango dugu. Zehazki urrian galizierara hurbilduko gara eta azaroan nawat hizkuntzara.\nHonekin batera, urritik martxora bitartean Euskal Herriko eta Europako herrialde desberdinetako musikaz gozatu eta dantzak ikasteko aukera ere egongo da. Izan ere, hileko hirugarren ostiraletan balfolka eta euskal dantzak uztartuko dituen musika-dantza saioak egingo dira.\nBestalde, EHUrekin elkarlanean irailaren 11 eta 12an Ardoa ezagustuz ikastaroa eskainiko da eta UEU eta Aziti Bihiarekin elkarlanean antolatutako “Euskararen historian barna: uste dugunetik dakigunera” mintegiari berriz ekingo zaio irailean. Hileko azken astearteetan egingo da, saioren batean parte hartzeko interesa izatekotan izena ematea dago.\nHorrez gain, hiriko eragile desberdinekin elkarlana sustatzen jarraituko dugu, adibidez, urrian Aitzina folk jaialdiaren baitan kontzertua eskainiko da Oihanederren.\nAzkenik gogoan izan Gasteiztarrak arrun the world udako argazki lehiaketa abian dela, beraz badakizue, bidaiaz gozatu eta ostean kontatu!


Bihotzak | Iritzia | Berria\nNire barruko amona aterako dut une batez paseatzera, ados? Inoiz kuxkuxeatu al duzu zure inguruko gaztetxoren baten —mende berrikoa izan behar du— Instagram kontua? Amabirjinie Karmengue! Izugarria da. Erreparatu al diozu argazkietan jasotzen dituzten bihotz edo «atsegin dut» kopuruari? Eta zenbat iruzkin laudatzaile jartzen dizkieten? Holakoik horraitxio!\nSaltseatzeko astirik izan ez baduzu, nik botako dizkizut estatistika batzuk, maitxie. Demagun, ispilu aurreko selfie bat: 790 bihotz eta 165 «guapoo». Oporretan hondartzan —gurasoek— ateratako kutsu kasualdun argazkia: 1.102 bihotz eta 101 «zelako inbidia!» edo «guapaaa»-ren deribatu. Ortzi mugan begirada galduta eta aurpegi transzendental batekin agertzen badira, kanturen baten letra are transzendentalago bat jarrita, akabo: 2.010 bihotz eta iruzkin zaparrada bat «edozertarako hemen nago» edo, besterik ezean, «guapa/o» diotenak berriro.\nTira, eta orain amona mozorroa erantzita. Ez da ezer berria, badakigu zer den nerabezaroa, zer behar daukagun sozialki onartuak izateko eta sare sozialek zein rol jokatzen duten horretan; inork baino hobeto dakigu guk, 90eko hamarkadakook, nolabaiteko laborategiko akuriak izan baikinen Fotolog, Messenger eta Tuentiren atzaparretan; gauza berberak igotzen genituen eta amonak berdintsu harritzen ziren.\nAgian horregatik litzateke interesgarria gure belaunaldiaren momentuko egoera psikologikoa aztertzea, balizko albo-kalterik egon ote den ikusteko edo gainerako belaunaldien antzerako traumak ditugun, «natural-naturalak». Norbaitek tesia egin nahiko balu, nik detektatu ditut zenbait joera arraro azken urteotan.\n1. Norbere irizpideenganako mesfidantza: gustuko duzun hori zalantzan jartzea besteek hain gustuko ez dutelako. Argazki honetan ondo nago, erreportaje hau oso ona da, begira ze bikaina Kau Kori Kuraren bideo hau. Eta bat-batean atsegin dut pare bat besterik ez eta zu hor, zalantzan ea Internet sarea erori den eta inork ezin izan duen ikusi, edo benetan kakatxo bat elkarbanatu duzun.\n1.1. Besteen irizpideekiko mesfidantza: zure jarraitzaileen maila intelektuala zalantzan jartzea zuri hainbeste gustatu zaizun horri kasurik ez egitearren. Ez dituzu merezi horrelako ziberlagunak.\n1.2. Bestea nor den: elkarbanatu duzun hori autoritate batek atsegin badu, ofizialki onartua eta defendagarria da edozeinen aurrean. Ordea, arrarotzat duzun jendeak atsegin badu... beno, zuk ere ezabatu izan dituzu igotakoak.\n2. Kontrako iritziak kudeatzeko ezintasuna: iruzkin batean norbaitek zurekin desadostasuna agertzea eta ia bihotzekoak ematea. Guapa zaudela irakurri eta «zuuu» erantzuten pasatako urteen ordaina da; orain ez dakizu beste ezer erantzuten.\n2.1 Kontrako iritzien pisua: 4.000 «atsegin dut» ditu nire bideoak, baina 56»ez dut atsegin». Nortzuk dira, zergatik. zer egin diet nik.\n3. Gorrotoa eta dependentzia: gaur sare sozial guztiak ixtearekin amets egitea, diskretuki eskapatzea parrandetan sirokoak ematen dizunean bezala, abisatu gabe, eta bihar Instagrama deskargatu nahi izatea.\nOraindik ez da larria, baina guretzat 50 «atsegin dut» lortzea arrakasta zen. Garbitu gabeko ispiluetako selfie desenfokatuekin mila bihotz lortzera ohitu direnak nagusitzerakoan... jendarte interesgarria geratuko zaigu.


Zazpi aplikazio doan haurtxoentzat eta haur txikientzat | Consumer\nZazpi aplikazio doan haurtxoentzat eta haur txikientzat\nHaurtxoentzako eta haur txikientzako tableta eta tabletentzako app kopuru handiaren artean, horietako batzuk beren proposamenen hezitzaile edo dibertigarriagatik nabarmentzen dira\nTelefono mugikorretarako eta haur txikientzako tableta eta tabletetarako aplikazio ugari daude. Artikulu honek horietako zazpi aurkezten ditu, eta horiek eskaintzen duten entretenimenduagatik nabarmentzen dira, baita hezkuntza-edukiengatik ere. Programa informatiko horiek estimulu dira, besteak beste, soinuak eta irudiak erlazionatzeko gaitasuna, musikarekiko maitasuna eta fruituak eta frutak jateko interesa.\nTelefono adimendunak eta tabletak gailu dira familia askoren bizitzan. Bai haur eta bai haur ugarientzat, arkatzak eta papera orain arte bezalaxe erabiltzen dira. Horregatik, normala da haurrei aplikazio ugari ematea, ia egunero sortzen direnak. Zerrenda honetan zazpi aplikazio bikain daude haur eta haurrentzako.\n1. Jokoa: Sound Touch Lite\nSound Touch Lite jokoak hainbat soinu entzun behar ditu, eta zer irudi dagokion aukeratu. Doako aplikazioak 180 soinu pare eta argazki ditu, kategoria ezberdinetan banatuta: animaliak, ibilgailuak, musika tresnak eta etxeko artikuluak. Gainera, musika klasikoko hainbat pieza hondo gisa aritzen dira.\nOrdainketa-bertsio bat ere badago (4,49 euro), eta, besteak beste, irudi eta soinu kopurua bikoiztu egiten du. Ios eta Androidentzat eskuragarri.\n2. Txintxirrina: Baby To eta Rattle\nPrograma batzuek mugikorra edo tableta benetako txintxirrin bihurtzen dute. Baby To eta Rattle (haurtxoaren txintxirrina) da ezagunenetako bat. Irudi animatuak eta soinu desberdinak dituen sei modu ditu.\nOrdainketa-bertsioak 1,79 euro balio du, eta bost eszena gehigarri ditu. Android duten gailuetan erabil daiteke, Iphone eta Ipad-en.\n3. Sehaska-kantak tabletan\nUmea negarrez ari dela eta sehaska-abesti bat erreproduzitzen ari dela antzematen du Nanak\nSehaska-kantak dituzten app asko daude, baina haurtxoentzako Nanak gehigarri garrantzitsua eskaintzen du: haurtxoa negarrez hasten denean eta programatu den abestia erreproduzitzen hasten denean. Horrela, haurrak senideenak diren ahotsak lasaitu ditzake. Apple produktuetarako bakarrik erabil daiteke.\nAndroid-en beste aplikazio asko, doan, sehaska-kantak erreproduzitzen dituzte. Txikia ez den arren, oso ongi funtzionatzen dute.\n4. Mugikorra edo tableta musika-tresna gisa\nHaurrak lasaitzeko edo lo egiteko musika ez denean, beren doinuak konposatzeaz gain, programa askok aukera ematen dute telefonoa edo tableta musika-tresna bihurtzeko. Ezagunenetako bat Mybaby pianoa da, oso sinplea eta erabiltzeko erraza (bai Android eta Ipad eta Iphone). Teklatuez gain, aplikazioak aurrez definitutako doinuak eta beste soinu-aukera batzuk eskaintzen ditu.\nAukera oso dibertigarria Baby Piano Lite da, antzeko jokoa, baina animaliak esleitzen ditu tekla bakoitzari, eta, gainera, bere ohiko soinuak eta pianokoak erreproduzitzeko aukera ematen du. Bi sistema eragile ezagunenentzat ere erabil daiteke: Google eta Apple.\n5. Hizketan pokomatu zuen\nPocoyon badabil esaten dioten edozer gauza ahotsarekin errepikatuz, eta barre egiten du sabelean kili-kili egitean\nTxikienetako pertsonaia gogokoenetako bat da Pocoó. Eta ezin zitekeen bestela izan Taling Poco aplikazioa ere oso ezaguna da. Funtzionaltasun asko eskaintzen ditu: bere ahotsarekin errepikatzen du haurrak esaten dion edozer (hortik datorkio izena), barre egiten du tripan kili-kili egiten zaionean, dantzan egiten du, pantailan tresnak interpretatzeko aukera ematen du eta animaliak asmatzeko jolas bat eskaintzen du.\nOrdainketa-apurrak (1,79 euro) aldaera gehiago eskaintzen ditu eta publizitatea ezabatzen du, baina doakoa da bai IOS bai Androidentzat.\n6. Panda doktorea, erakutsi!\nPocoyó baino pertsonaia ezagunagoa da aplikazio hau, baina ez hain atsegina. Panda doktorea, teachme! (Animaliekin ikasi) hainbat hezkuntza-joko daude, eta haurrek oinarrizko kontzeptuak ikas ditzaten laguntzen dute. Puzzleak, logika-jokoak, zenbakiak ikasteko eta kontatzeko, eta, besteak, zenbat animalia diren handienak zehazteko. Gainera, Pandak beste joko batzuk gidatzen ditu, dinamika bera edo gutxiago dutenak: ‘Panda doktorearen supermerkatua’, ‘Lorategia’, ‘Haurtzaindegia’, ‘Jatetxea’, etab.\nGuztiek dute proba bertsio bat, doakoa, eta ordainketa bat, alternatiba ugarirekin, 1,79 euroko prezioa duena. Ios eta Android-ekin funtzionatzen dute.\nAzkenik, hezkuntza-aukeren ondoren, dibertsio hutsa den app bat. Fruit Ninja laginaren ideia erraza da: pantailan frutak agertzen dira, eta sablearekin (hau da, hatzarekin) erditik moztu behar dira. Baina kontuz ibili behar da, noizean behin ponpa bat agertzen baita, ukitu gabe.\nJolas honek haurrak entretenitzen ditu ordu luzez eta, era berean, frutekiko interesa izateko eta jaten ohitzeko modu egokia izan daiteke. Aurreko guztiak bezala, Androidentzat eta Apple produktuentzat da.\naitatasun aplikazioak haurrak zaintzea haurtxoak haurtxoentzako aplikazioak teknologiak telefono


Aralarko Lakuntzetxeko lanak aurrera doaz - Sakana - Guaixe.eus\nGuaixe 2020-09-07 15:36\nLakuntzetxe edo Deierri etxea konpontzeko lanak Uharte Arakildik.\nAralarko santutegi ondoan jarritako garabi batek gaztigatzen du lanean ari direla. Lakuntzetxea edo Deierri eraikina konpontzeko lanak maiatzean hasi ziren, eta urte bat iraunen dute. Milioi erdi euro inguruko kostua duten lanak finantzatzeko mezenasgo kanpaina martxan da.\nGarabi bat dago Aralarko santutegiaren ipar mendebaldean. Eta haren oinarriaren ondoan obretarako makina bat material. Haien parean dago Lakuntzetxea edo Deierri etxea, Beraza eraikuntza enpresa konpontzen ari den Erdi Aroko eraikina da. Hara igotzen den jende askok galdetzen die arduradunei garabiaren zergatiaz. Aralarko santutegiko kaperau da Mikel Garziandia Goñi etxarriarra. Berak azaldu digunez, eraikinaren egoeraz “duela urte bat konturatu ginen, eta santutegiak nahiko arrisku handi da”.\nKaperauak azaldu digunez, “mendiak hor beheraka egiten du, mendebalderantz. Eraikin hori oso meharra eta sendoa da, eta ez oso altua. Santutegiko paretari eusteko lana egiten zuen nolabait. Hori hondatzen bazen gure kezka zen: santutegiaren mendebaldean dagoen nartexko arkua oso zabala dela eta hor arriskua izan zitekeen. Horregatik, santutegiaren sarreran, aldamio gainean, kristaltxo batzuk jarri ditugu, aztertzeko aspaldidanik emanda dagoen arkua mugitzen ari ote den ala ez, eta obrek santutegia kaltetzen ote duten. Obrarekin ez da mugitzen ari eta dena normal doa”.\nArtaxoako Pedro apezpikuak, Parisko Pedro gisa ere ezaguna, Aralarko Deun Mikel Goiaingeruaren Kofradiaren araudia berritu zuen eta 1191n orain konpontzen ari diren eraikina oparitu zion kofradiari. “Kontuan izan behar da kofradiak XII. mendean 40.000 partaide zituela. Horrek eskatzen zuen kofradiako jendearendako Aralarren lo egiteko aterpe bat izatea”. Garziandiak nabarmendu duenez, “gure historian eraikin hori oso garrantzitsua izan da”. Izenaz galdetuta, gogorarazi digu mendiko aprobetxamenduak Aralarko Elkarteak kudeatzen dituela, “eta Lakuntzak, historikoki, erakundean protagonismoa izan du. Deierri gehiagotan deitzen zitzaion. Etxarrik eta gainerako herriek hor zuten sukaldea”.\nGarziandiak azaldu digunez, eraikineko “paretak duela 100 urtera arte berean mantendu ziren. XX. mendean leihoak ireki zituzten zerbitzu bat izateko, zeren hiru gezileiho zituen. 1942an “sute izugarria izan zen Aralarren, eta garai hartako ostatua hondatu zen. Jende asko bizi zen Aralarren eta azienda asko zegoen. Eta berez erabilera zuen etxeari erabilera handiagoa eman zioten. Azienda guztia beheko pisuan jarri zuten. Eta goian jendea bizitzeko moldatu zuten. Bertan zeuden egiturak eta kontrahormak mugitu zituzten”. 30 bat urtez horrela erabili zuten Lakuntzetxea, eta XX. mendeko 70eko hamarkadan leihoak adreiluz itxi zituzten eta erabiltzeari utzi zioten. “Eraikin hori 50 urtez erabat itxita egon da. Hezetasunak eta kondentsazioak egitura hondatu dute”.\nEraikinaren egoera okerrak “animatu gintuen beste proiektuak nolabait aurreratzera”. Garziandiak azaldu duenez, “santutegiak orain azpiegitura eskasak ditu eta nahi genuen interpretazio gunea edota erabilera anitzeko aretoa egitea (ikerketarako, bilerak egiteko), santutegiak gaur egun duen eskaintza nabarmen hobetzeko”.\nLegeak eskatu bezala, arkeologia indusketa egin da lanen aurretik. Horregatik bueltatu da Aralarrera Aditu arkeologia taldea eta hark buru duen Fran Valle de Tarazaga Montero (2016-2018 urteen artean arkeologia indusketak egin zituzten santutegiaren iparraldean). Garziandiak jakinarazi digunez, “datu interesgarriak agertu dira: guk uste genuen hiru kontrahorma zeudela, baina laugarren bat ere azaldu da eta ikusi dugu etxea malkor gainean eraikia dela. Hori guretako berri ona da. Beldurra genuelako egiturak arazoak izan zitzakeela obra egitean. Nahikoa lasaitua hartu dugu!”\nEraikinak hiru solairu ditu eta kisusgileek aurreneko solairuko zorua egina dute eta lehen solairuko zoruko kofratua prestatzen ari dira. “Asmoa da negurako goia ixtea eta gero barruan lasai lan egitea”. Kaperauak argitu digunez, aurrekontuaren zati handi bat teilaturako izanen da: “santutegiarekin lotu behar da, gauzak ongi utzi behar dira, ez hala-hola. Eta ez dira teilak, kareharrizko harlauzak baizik”. Santutegiaren teilatuaren hegoaldea ere konpondu beharko dute eta, horrek aurrekontua handituko du.\nAurrekontua eta mezenazgoa\nLanek 450.000 euroko aurrekontua izanen dutela esan digu Garziandiak. “Martxoan kanpaina handia egitea pentsatua genuen. Pentsa zer gertatu zaigun!” Eraikina jantzita, 550.000 eurokoa da aurrekontua. Eta hari buelta emateko santutegiak bere funtsetatik 60.000 euro jarriko ditu, artzapezpikuak 100.000 euro, 50.000 euroko mailegu bat eskatuko dute eta gainontzeko 340.000 euroak mezenasengandik jaso nahi dituzte.\nNafarroako Gobernuak Deierri eraikineko lanak interes sozialeko izendatu ditu Mecna zigilua emanez. Ondorioz, lan horiek egiteko dirua ematen duten Nafarroako pertsonek eta enpresek zerga desgrabazioa dute. Esaterako, lanetarako 150 euro ematen dituen pertsonari Nafarroako Gobernuak errenta aitorpenean % 80 (120 euro) desgrabatuko dio. Kaperauak argitu du guztia behar bezala egiteko ezinbestekoa dela izen-abizenekin batera nortasun agiriaren zenbakia ematea, gero haiek gobernuari eman eta hark desgrabazioa egiteko. “Jendearendako ez da ahalegin handia, azkenean 30 euro ematen dituzulako. Baina santutegiari 150 iristen zaizkio”. Kopuru horretatik gorako dohaintzen kasuan desgrabazioa % 40koa da.\nEnpresen kasuan sozietate-zergako zerga-oinarrian kenkaria izanen dute. Gainera, 300 euro ematen badituzte kuota-likidoan % 30eko kenkaria izanen dute, % 20koa gehiago bada. Bai banakoek bai enpesek ES11 3008 0045 9840 71845517 kontu korrontean sartu behar dute dirua eta gai gisa “Aralarko santutegia Mezenasgoa” jarri behar dute. Bestalde, Aralarko Deun Mikel Goiaingeruaren Kofradiak ere laguntzeko konpromisoa hartu du.\nDirua biltzeko San Migelen kutxa zaharra ere atera dute santutegiko atarira. “Garai batean herriek festak egiten zituztenean, bakoitzak ordaindu behar zituen ogia, ardoa, urdaia eta olioa. Sarreran jarri dugu kutxa eta nahi duenari euro bateko ekarpena egiteko eskatzen diogu. Jende askok pixka bat emanda gu oso kontentu gaude”. Informazio gehiago nahi duenak santutegian bertan, Twitterko profilean edo eu.sanmigueldearalar.info edo propio sortu duten www.sosaralar.org webguneetan du. Laguntza jaso nahi dutelako ekimenari Laguntzetxe izena jarri diote.\nBeheko solairua: interpretazio gunea (67,61 m2 eta 2,6ko altuera). “Panelak eta pantailak, jendeak dauzkagun materialak erakutsi ahal izateko”.\nLehen solairua: erabilera anitzeko aretoa (67,40 m2 eta 2,6ko altuera. “Hitzaldiak, kontzertuak edo dena delakoak hartzeko”.\nBigarren solairua: kofradiaren eta santutegiko historia artxiboa eta lan gune bat “ikerketa lanak eta halakoak egiteko” (67,72 m2 eta 2,53ko altuera).\nGuztira: 195,73 m2. Eskailerak eta igogailua izanen ditu.\nGaur egun egiten ari diren “derrigorrezko eta premiazko” lan horren ondoren, etorkizunerako egitasmo gehiago badituzte. Garziandiak azaldu duenez, “bigarrena da, santutegiak zerbitzu hobea emateko, santutegiaren sarreran denda eta komunak jartzea. Eta hirugarrena ostatu zaharra irekitzea litzateke. Jendea eskatzen ari zaigu, mendizaleak batez ere. Horrela zerbitzu osoa eskainiko litzateke”.\nSan Migel eguna izatetik hilabete izatera\nMustu berri dugun hilabetean jende askok gorriz markatuta du irailaren 29a, San Migel eguna. COVID-19 gaitza dela-eta elizetan ere neurri bereziak hartu beharra dago. Esaterako, pandemiaren garapenagatik kultu tenpluen edukiera % 75etik egungo % 50era pasa da. Garziandiak esan duenez, jende pilaketak saihesteko “eskatu diogu jendeari 26an, 27an, 28an eta 29an joatea, larunbatetik asteartera, eta ez denak San Migel egunean, asteartean. Zerbitzu gehiago eskaintzen saiatuko gara. Jendeari gomendatzen diogu ere irailean zehar igotzea santutegira. Gaurtik igotzen hasten badira, hobe. Nahi genukeelako jendetza ez pilatzea. Hilabete guztian jendea mugitzen bada, guri mesede handia eginen digu”. Jakina, fededunek osasun segurtasun neurri guztiak bete beharko dituzte.\nKaperauak azaldu digunez, “bagenekien duela ia mila urteko aldare zaharra hor utzia zegoela eta agertu da. Konturatu gara hori dela 1140an berrerabili zuten aldarea. Prerromanikoa den aldare polit hori, harrizko aldare originala, santutegian jarriko dugu San Migel egunean”. Francisco Perez Gonzalez artzapezpikua etorriko da hilaren 29an eta 12:30eko mezan berriro sagaratuko du aldarea. “Gainera, bere garaian sagaratu zituzten bi apezpikuren eraztunak Iruñeko katedralean dauzkagu. Lotu nahi ditugu, 880 urte geroago ekitaldi bera”.\nLanen kronologia laburra\nIX. mendea Ordukoa litzateke aurreneko santutegia.\n1032 Santutegiaren aurreneko aipamen idatzia.\n1167 Santutegiaren hegoaldeari itsatsia dagoen egoitza eraiki zen, gerora kofradiaren egoitza izanen zena.\n1925 Unitate elektrogeno bati esker argindarra iritsi zen santutegira.\n1942 Sute batek ostatua erabat suntsitu zuen.\n1965eko iraila Guardetxetik santutegirako bideberria mustu zen.\n1972 Santutegiaren berritze lan osoari ekin zion Foru Diputazioak.\n1982 Uharte Arakilgo Udalak herria eta santutegia lotzen dituen porlanezko basoko pista zabaldu zuen.\n1997 Santutegiko teilatua berritu, teilatupeko zaborrak kendu eta zorupean berogailua jarri eta bestelako lanak egin zituen Nafarroako Gobernuak.\n2002 Ostatua jatetxe eta kafetegi bihurtzeko lanak hasi ziren.\n"Aralarko santutegia arriskuan izan zitekeen. Kezka hori genuen"\nGuaixe ira 04 Uharte Arakil\nAralarko santutegiko kaperau Mikel Garziandia Goñik aipatu eraikinari itsasia dagoen Lakuntzetxeko lanen inguruko azalpenak eman dizkigu. La...


Datuak bistaratzea, errazago ulertzeko | Consumer\nDatuak bistaratzea, errazago ulertzeko\nAlbisteak forma grafikoekin, infografiekin eta bideoekin bistaratzeak informazio konplexuen asimilazioa hobetzen du.\nIrudia: USACE Europe District\nDatuez betetako taula amaigabeak erabiltzea ez da onena erabiltzaileei albiste bat aurkezteko modua, informazioak ez da behar den eraginkortasunarekin komunikatzen. Hala ere, batzuetan, transmititu nahi den eduki guztia xehetasunik gabe hartzeko modu bakarra da. Zehaztasunaren eta konprimitzeko erraztasunaren arteko gatazka hori konpontzeko, datuak ikustea izenekoa diseinatu da. Grafikoetan, infografietan eta bideoetan oinarrituta, garatzaileek datuak jartzen dituzte, modu bakar batean begiratu, erabiltzaileek kopuru handia har dezakete informazioa.\nEstatu Batuetara iritsitako etorkinen erroldaren taulak\nazken 200 urteotan datu eta informazio gehiegi bildu dira\nerrebelatzailea, baina lehen begi-kolpean aurkitzen saiatu\nariketa hori ezinezkoa da edonorentzat. Hala ere,\ndatu berak modu bisualean adierazten badira\nherrialde eta erabiltzaileei aukera ematen zaie hauen nazionalitateak hautatzeko:\njatorria edo hamarkadekin elkarrekintzan aritzea,\ninformazio-tresna eraginkorra, birmoldaketa grafikoari esker\nzenbakizko eduki itzela. Kasu honetan,\nThe New York Timesek egindako mapa interaktiboa.\ninformazioa; eskura dauden datuetatik abiatuta,\nhainbat teknika eta tresna, modurik onenean bistaratzeko\nzenbaki-serieak egin daitezke. Grafiko estatikoetatik eta\ninfografiak, hedabideetan asko erabiltzen direnak\neuskarri fisikoa paperean, animazioak, bideoak edo aplikazioak barne\ninteraktiboak oro har, flash formatuan eginak,\nerabiltzaileek azkar ulertzea informazioa, harekin elkarreraginean aritzea bideo-joko bat balitz bezala, eta\nikuspegi berriak bilatzea.\nkokapena, ibilbidea eta Hudson ibaira erori zen hegazkinaren abiadura\nNew Yorken, 2009ko urtarrilean simulazio bat egin ahal izan zen\n3Dn, Google erabiliz\nEarth Ikusteko, beharrezkoa da\nGoogle Earth nabigatzailerako hedatzea. Gainera,\nhegazkineko kabinaren eta\nLa Guardiako aireportuko kontrol-dorrea:\nerabiltzaile guztiak konbinatzen dituen bideo bat egitea\nelementuak eta denbora errealean nola sortu zen\nAzken ordu garrantzitsuena\nZenbakizko informazioa bistaratzea ere erabiltzen da\nazken orduko albisteak ordenatzeko eta argitaratzeko. Grafikoki agertzen dira garrantzitsuenak\ngaiaren arabera edo\ngertaera bera. Gaurkotasunaren erabilera grafiko hori Sarean dauden datuen gehiegizko ugaritasunaren ondorio da, eta horrek zaildu egiten die erabiltzaileei informazio garrantzitsuenen artean bereiztea\nbeste irakurle batzuen jarraipena edo interesa,\nbilatzaileek eraginkortasuna galtzen dute\ninformazioa denbora errealean.\nGarrantzi handiena duten albisteak grafikoki bistaratzeko ere erabiltzen da bistaratzea.\nEremu honetan, Googlek erabiltzen duen aplikazioa da Newsmap\nNews jatorriz (automatikoki), gehitzeko eta hautatzeko\nazken albisteak. Tresnak honako algoritmo hau du:\ntalde eta ataletan, albisteen izenburuak gelaxketan\ntamaina aldakorrekoak. Gelaxka bakoitzaren tamaina zehaztuta dago\nerlazionatutako artikulu-kopuruagatik eta erabiltzaileei aukera ematen dielako\nkomunikabideetan jarraipen handiena duten albisteak identifikatzea.\nAntzeko esperientziak daude, hala nola\n‘The Guardian’ egunkariko Zeitgeist atala.\ngelaxkak eta koloretako kodeetan albiste gehiago\nbisitatuak, irakurriak edo gaurkotasunekoak, informazio-eskaintza osoaren artean\non line. Espainian, ‘El Mundo’ egunkariak Actualiza(t) du.\nflash-ean egindako tresna bat, azken albisteak antolatzen dituena\neguna, astea edo hilabetea, garrantziaren arabera, zenbakiaren arabera\nKomunikabide batzuek grafiko, bideo eta\ntestuak baino gertaera baten berri emateko argazkiak. Honetatik\nforma, erabiltzaileek gutxiago irakurtzen dute, baina gehiago irakurtzen dute\nalbisteak. Hori da Newser egunkari digitalaren kasua.\nAzala irudiekin soilik antolatzen duena\nazken berrien izenburuak.\nDatuetarako sarbidea eta informazio publikoa\nAlderdi garrantzitsuenetako bat informazioa bistaratzeko proiektua, oinarrietarako sarbidea datuak. Erakunde publikoen eta erakundeen kasuan, datu hauek publikoak izan behar dute, eta, beraz, sarrera eta enplegu librekoak. herritarren aldetik. Gaur egun, ordea, zaila da informazioa publikoa Interneten Espainian legerik ez dagoelako datu horiek errazago aurkitu eta argitaratzeko.\nHorregatik, hainbat ekimen, hala nola plataforma Koalizioa Sarbidea , honi buruzko legeria eskatzen dute: gai horiek, inguruko beste herrialde batzuetan gertatzen den bezala. Hainbat kazetaritza-ekimen daude: Word Zuzendaritza-datuak , ‘The egunkari ingelesak garatua Guardian’. Herrialde anglosaxoietako informazio publikoko iturri ugari ditu, erabiltzaileak errazago sar daitezen eta datuak ikusteko moduak proposa ditzaten.\ndatuak erabiltzaileak información-eu noticias-eu ulertu


Jai karnabalean, artzai-inudeen danbor taldean irten nahi dutenentzako deialdi irekia - Azpeitiko Udala\nJai karnabalean, artzai-inudeen danbor taldean irten nahi dutenentzako deialdi irekia\nOtsaila bukatzerako iritsiko dira aurtengo Karnabalak, eta azken urteotan bezala, artzain-Inudeekin irteten den danbor taldea osatzeko deialdi publikoa egin nahi die Udalak herritarrei. Urtetik urtera ekintzak indarra hartu du, eta talde polita osatu ohi da. Hori dela eta, danborra jotzen irten nahi duten herritarrak parte hartzera gonbidatu nahi ditu Udalak.\nEntseguak otsailaren 14an (ostirala) eta otsailaren 20an (osteguna) izango dira, 20:00ean Itsasi dantza taldearen egoitzan (Urola Kalea 6 behea).\nParte hartu nahi dutenen izen eman behar dute Udaleko kultur bulegoan, edota 943 157 068 telefonora deituta.\nParte hartzeko asmoa duen orok, entsegura agertu beharko du.\nIbilbide osoan bi pieza joko dira eta, beti pieza berak errepikatuz arituko dira danborjoleak.\n› AZPEITIA CUP - Alebin mutilen futbol txapelketa\n› Mantagorri Saria\n› AZPEITIA CUP - Infantil nesken futbol txapelketa


Leizeen Liburua - Wikipedia, entziklopedia askea.\nLeizeen Liburua, Egiptoko Inperio Berriko Liburuetatik, berantiarrena da, eta bere izena, Duata (beste mundua), leizeetan banatuta dagoelako hartzen du. Literarioena ere bada, testua, irudiei nagusitzen zaielarik.\nHildakoak, bere ibilbidean, leize batzuk zeharkatzen ditu, eta jaso ditzakeen sariak zein jasan ditzakeen zigorrak aipatzen dira: egiptoarrek utzi diguten infernuaren deskribapenik hoberena du.\nAmduateko Liburuak, hildakoak jarraitu beharreko bidea deskribatzen duen bitartean eta Hilen Liburuak, beste mundurako bidaia ondo amaitzeko sorginkeria ugari irakasten duen bitartean, honek, bere lurreko bizian, hil ondoren zorrotz zigortuak izango diren ekintzak egitea eragozteko informazioa ematen du. Bertsio oso bat, Seti I.aren zenotafioan dago, eta beste bat Ramses VI.aren hilobian, KV9.\nRamses IV.aren hilobia\nAhari burudun eguzki jainkoaren bi margok, bi zatitan banatzen dute, zati hauetako bakoitza, aldi berean, beste hirutan banatuta dagoelarik, sei banaketa, beraz, testua irudiekin konbinatuz, beste liburuak (Amduateko Liburua eta Ateen Liburua). Zerraldoak irudikatzen dituzten obalo batzuk daude, eta, beheko erregistroan, Eguzki Jainkoaren etsaiak, buruz behera irudikatuak daude, gorriz eta beltzez, eskuak bizkarrean lotuta dituztela. Prozesioa, jainkoaren leizeetako bidearen paraleloan aurrerantz doa, bosgarren banaketan, kaldaretan erretzen diren arte, Eguzkia Duatetik jaiotzen ari den bitartean.\nBeste liburuekiko dituen ezberdintasunak[aldatu | aldatu iturburu kodea]\nBidaia ez du hamabi ordutan banatzen.\nEguzki txalupa, soilik amaieran agertzen da.\nLeizeen Liburuarekin apaindutako hilobiak[aldatu | aldatu iturburu kodea]\nSeti I.a, KV17, bertsio osoa\nMerenptah, KV8, 6. banaketa\nEgiptoko XX. dinastia\nRamses IV.a, KV2, 1. eta bigarren banaketak\nRamses VI.a, KV9, bertsio osoa\nRamses VII.a, KV1, 1. banaketa, 1. eskena\nRamses IX.a, KV6, ez da osoa\nEgiptoko aro berantiarra\nPedamenopeten hilobia. Bertsio osoa.\nWikimedia Commonsen badira fitxategi gehiago, gai hau dutenak: Leizeen Liburua\nOrriaren azken aldaketa: 4 apirila 2015, 14:20.


Amalur hasi da mendiko federatu karnetak berritzen - Goierriko Hitza : Goierriko Hitza\nAmalur hasi da mendiko federatu karnetak berritzen\nLAZKAO // Lazkaoko Amalur mendizale elkartea astelehenean hasi zen 2019ko mendiko federatu txartelak berritzen, edo lehenengo aldiz behar dutenei ateratzeko tramitea egiten. Aurten abenduan bakarrik izango da berritzeko aukera. Astelehenetan eta asteaz...\nLAZKAO // Lazkaoko Amalur mendizale elkartea astelehenean hasi zen 2019ko mendiko federatu txartelak berritzen, edo lehenengo aldiz behar dutenei ateratzeko tramitea egiten. Aurten abenduan bakarrik izango da berritzeko aukera. Astelehenetan eta asteazkenetan, bulegoan egingo dute (18:00-20:00).


Hasiera » Azken albisteak » Airlines » South African Airways zerura itzultzen da irailaren 23an\nAfrikako Turismo Patronatua • Airlines • Aireportuko • Abiazio • Nazioarteko Azken Albisteak • Azken Bidaia Albisteak • Negozio Bidaiak • Berriak • Pertsonak • berreraikitzen • Arduraduna • Segurtasuna • Hegoafrikako Azken Albisteak • Turismo • Garraioa • Bidaia Wire Albisteak • Hainbat Albiste\nSouth African Airways-ek hasierako fasean Johannesburgotik Cape Town, Accra, Kinshasa, Harare, Lusaka eta Maputorako hegaldiak egingo ditu.\nSouth African Airways-ek 2021eko irailean ekingo dio berriro operazioari.\nSAA garraiolari seguru izaten jarraituko du eta COVID-19 protokoloei atxikitzen.\nSAA negozio kasu ikaragarri batekin berrabiarazten ari da.\nAzkenean itxaronaldia amaitu da. Hilabete eskas barru, South African Airways (SAA) gelaxka deigarri eta ezaguna berriro ere ikusgai egongo da zeruan, hegazkin-konpainiak operazioak berriro hartzen dituen bitartean. Garraiolariak baieztatu du lehen hegaldiak 23eko irailaren 2021an, osteguna, hasiko direla. Sarrerak 26eko abuztuaren 2021an jarriko dira salgai. Voyager erreserbak eta Bidaia Kreditu Bonoaren itzulketa 6eko irailaren 2021tik astelehenera egongo dira eskuragarri.\nSouth African Airways behin-behineko zuzendari nagusia Thomas Kgokol\nThomas Kgokolo behin-behineko zuzendari nagusiak honakoa dio: “Hilabeteetako lan gogorraren ondoren, pozik gaude SAA zerbitzuari berriro ekin diogulako eta espero dugu gure bidaiari fidelen harrera egitea eta Hegoafrikako bandera jartzea. Seguru garraiatzaile izaten jarraitzen dugu eta COVID-19 protokoloekin bat egiten dugu ".\nHego Afrikako Airways Hasierako fasean Johannesburgotik Lurmutur Hirira, Accra, Kinshasa, Harare, Lusaka eta Maputora joango dira hegaldiak. Helmuga gehiago gehituko zaizkio ibilbide sareari, merkatuko baldintzei erantzuteko eragiketak areagotzen baititu.\nKgokolok gaineratu duenez, "ilusio sentimendu sakona dago Team SAAren barruan aireratzeko prestatzen ari garenean, helburu komun batekin: berriro ere tokiko, kontinenteko eta nazioarteko aire konpainien artean lidergoa hartzen duen konpainia errentagarria berreraiki eta mantentzea".\nKgokolok dioenez, "Abiazio sektoreak probak egiten ari da, eta badakigu datozen asteetan izango ditugun erronka gogorrak. Hegoafrikari eskerrak ematen dizkiogu gaur gauden tokira iristeko jaso dugun laguntzagatik. Orain aireratzeko prest gaudenez, hau mugarri garrantzitsu gisa ikusten dugu SAA eta\nJohn Lamola SAAko Zuzendaritzako presidentearen arabera, garraiolari nazionala 2021eko apirilaren amaieran salbamendu ekonomikotik atera zenetik, Enpresa Publikoen Saila Kontseiluarekin eta Zuzendaritza taldearekin batera, berriro abian jartzeko planeamendua hartu zuten. bat berregituratua eta horretarako egokia\nHegoafrikarrak berriro harro egon daitezkeen aire konpainia. "Hegazkin konpainia negozio kasu ikaragarri batekin berrabiatzen ari da", dio Lamolak.\nCuthbert Ncube, Afrikako Turismo Patronatua (ATB), esan zuen berria jasotzean, hori Afrikako Turismo Patronatua pozik dago South African Airways bere operazioa berrabiarazten eta zerura itzultzen ikustean. Eskualdeko eta nazioarteko jokalari garrantzitsuen itzulera Hego Afrikako Airways negozioetarako ezinbestekoa da Afrikako hegoaldeko turismo industriak COVID-19 pandemia globalak eragindako kalte guztietatik berrabiarazi eta berreskuratzeko.


Euli eta sitsak astunak izaten dira, kaltegarriak baino. Euliak espainiar lurralde osoan aurki daitezke, batez ere, kostaldean eta hain hotzak ez diren hilabeteetan (apirila-urria). Eulien batez besteko bizitza 30 egunekoa da.\nSitsak ere, bestalde, beroa hasten denean ugaritzen dira, baina, euliak ez bezala, gaueko intsektuak dira. Sitsik arruntenak elikagaietako sitsa eta arropako sitsa dira. Ehunak kaltetzen dituen sitsaren egoera larba da, animalien ehun naturaletatik elikatzen baita.\nEuli- eta sits-garbiketarako kontrol-metodoa\nEuli- zein sits-garbiketarako, Aralar Desinfección-eko profesionalek intsektuak harrapatzeko gaitasun handia duten parrilak darabiltzate. Zertan datza?\nParrila jarri baino lehen, eremua aztertzen dugu, izurritearen edo arazoaren hedapena ezagutzeko eta puntu gatazkatsuenak topatzeko.\nEtxe edo bulego barruan infekzio-punturik izanez gero, puntuotan biozida ematen da, arazoa errotik garbitzeko.\nIntsektuak harrapatzeko parrila sarrera-aukera gehien duten lekuetan jartzen da. Gailu horrek euliak eta sitsak erakartzeko argi ultramorea ematen du eta ohol itsaskor batzuen bidez harrapatzen ditu.\nIntsektuak harrapatzeko parrilak, eulia edo sitsa jada barruan duela, berau garbitzen du ohol itsaskorrari esker.\nInstalazio erraza: intsektuak harrapatzeko parrilak etxeko edo lantokiko edozein lekutan jar daitezke. Intsektuei eusteko ohol itsasgarria maiz aldatu beharra dago.\n120.000 euli-mota baino gehiago dago.\nEtxe eta bulegoak kalte ditzakete eta hainbat gaixotasun transmititzen dute.\nMota batzuk odolarekin elikatzen dira (zizta egiten dute).\nOso azkar ugaldu eta garatzen dira (arrautzatik heldurako bidea soilik 7 egunetan egiten dute).\nMotarik handiena 6,4 cm-koa izatera iristen da.\nUra ezinbestekoa da beraren dietan.\nBeraren hankak gizakiaren mihia baino 10 milioi aldiz sentikorragoak dira.\nSits arrunt helduak 7-8 mm inguruko neurria du, hegalak tolesturik dituela, eta ez dute aho-aparaturik.\nHegalak urre kolorekoak dira eta ileak dituzte alboetan.\nLarbak zuriak edo krema kolorekoak dira, burua marroia eta ez dute begirik. Egoera horretan 55 egun eta 2,5 urte bitartean egoten dira.\nBi sits-mota dago, batez ere:\nElikagaietako sitsa txikia da (1,2 cm) eta etxeetako janari-tokietan ibili ohi da, irina, arroza edo laboreak bezalako elikagaiak biltzeko paketeen barruan. Ohiki, jada kalteturiko janarien bidez iristen dira elikagaietara. Sukalde edo jaki-tokian sitsak hegan ikusiz gero, garrantzitsua da janari-paketeen artean bilatzea, ea larbarik topatzen dugun, eta, gero, profesionalei dei egitea, lekua garbitzeko.\nArropako sitsa artilea, zeta, larrua edo ilea bezalako ehun naturalekin elikatzen da. Uste denaren aurka, sitsen larbak dira arasetako arropan zuloak egiten dituztenak eta ez sitsa bera. Emeak arropa bat aukeratu eta bertan errungo ditu arrautzak, ohiki, 50 eta 150 artean. Horiek irekitzean, larbak arroparekin elikatzen dira eta jaka, alkandoretan… zuloak egiten dituzte.\nAralar Desinfección-en sistema etxeetan, dendetan eta bulegoetan intsektu hegalariak garbitzeko merkatuko sistemarik eraginkorrenetakoa da.\nAralar Desinfección-en, euliak eta sitsak garbitzen lagunduko dizugu, Gipuzkoan, Bizkaian, Araban, Errioxan zein Nafarroan. Arazorik intsektu hegaldunekin?


Ane piratari jarriak\nZer da beldurra? Zer da denbora?\nZer, kimioa tantaka?\nZure ohea barku bihurtu\nbelak zabaldu ta hanka!\nKoloretako zapia jantzi,\nlotu egurrezko hanka,\ntira sokari, igo mastara,\neman haizeari branka...\nmundu berrien bila joan zaigu\nEskuak hoztu, oinak isildu,\nkolorez hustu azala;\nilea hosto gorri bihurtu\nzainetan sua doala;\naho morean hortz zartatuak,\nTa bat-batean irrifar batek\nirentsi du ospitala...\nMunduarekin halere pozik\nbaldin bazeunde bezala.\nAita ta ama ohe ertzean\noinekin ezin ta begiekin\negiten zenuen salto.\nBi ezpain ertzak gora begira:\nilbehera gau beltzerako,\nhaurrak sehaska bat eraiki du\nEz gara hezur, ez gara mami:\nura gara, soilik ura!\nnola aingurak labaintzen diren\nBi begi beltzak bi amu dira\nbi galdera, bi lotura\nesanak sare; izana, berun\ngure bihotzen hondoa jo du\neta bertan geratu da.\nOrain bandera haizetan dago,\norain hautsi da anfora;\nitsasontziak ihes egin du\nHautsi zaizkigu ordulariak,\ntraidore bat da denbora!\nZure izena oihukatzen dut\nta pentsatzen dut nire pirata\nirribarrez egongo da.\nIrribarre bat dut ezpainetan\nta begietan Kantauri;\nirribarre bat ipini diot\nmalko gazi bakoitzari;\nirribarre bat ausardiari,\nZenbat irrifar zor dizkiogun\nDoinua: Itsasoari begira.


200 ekitaldi baino gehiago ondarea ezagutzeko urrian - Deia\n200 ekitaldi baino gehiago ondarea ezagutzeko urrian\nBizkaiko 61 udalerritan 'Kontaiguzu ondarea!' ekimena koordinatu du Aldundiak\nane araluzea 24.09.2020 | 02:36\nAtzoko aurkezpena Atxuriko Joan Santuen Ospitale Zibila izandakoan eta gaur egun Emilio Campuzano ikastetxea den horretan ospatu zen. Oskar González\nAtzoko aurkezpena Atxuriko Joan Santuen Ospitale Zibila izandakoan eta gaur egun Emilio Campuzano ikastetxea den horretan ospatu zen.\nerra-hortzen formako estalki historiko baten azpian babesten dira gaur egun arte grafikoen alorrean Emilio Campuzano lanbide heziketako ikasleak. Atxuriko Joan Santuen Ospitale zibila izan zenak inoiz baino balio sinboliko handiagoa du orain, kolera edo tifusa bezalako gaitz kutsakorrak zituztenak hartatzen baitziren bertan. Gerora, 1835ean egindako eraikuntza, Pablo de Alzola y Minondo bezalako ongileei esker, Bilboko Arte eta Lanbide Eskola izatera igaro zen. Oraindik fresko eta margolan klasikoen kopiak, lantzer bikaineko altzariak edota ongileen erretratuak manten-tzen ditu. Horiek guztiak bisitatu ahalko dira urrian ospatuko den Ondarea eta Hezkuntza uztartuko dituen Ondarearen XX. Europar Jardunaldietan. Bizkaiko Foru Aldundiak Kontaiguzu ondarea! lelopean antolatzen duen ekimenak 200 ekitaldi izango ditu aurten lurraldeko 61 udalerri ezberdinetan.\nAipatutako lanbide irakaskuntzako ikastetxean ospatu zen atzo aurkezpena. Adierazi zutenez, segurtasun protokolo guztiak bermatuko dira ekitaldietan. Horregatik, edukiera-muga ezarriko da eta erreserba aldez aurretik egin beharko da. "Jardunaldian ondarearen hezkuntzako ardatzak aplikatuko dira. Ezagutu egin behar da balioesteko, balioetsi egin behar da kontserbatzeko eta kontserbatzen dugun hori, gainera, legatu bizi moduan transmititu ahal izateko", azaldu zuen Lorea Bilbaok Euskara, Kultura eta Kirol diputatuak. Horrela, jardunaldien bidez, antolatutako jarduera guztietan herritarren parte hartzea sustatu nahi zela adierazi zuen. Hogeigarren edizioan, halaber, jardunaldiek izan duten "koherentzia tematikoa" goraipatu zuen, beti ere "kudeaketa-eredu finkatu eta eraginkor gisa".\nJose Rodriguez jardunaldiaren koordinatzaileak adierazi zuenez, bisitak, ibilaldiak eta ibilbide gidatuak, tailerrak, hitzaldiak, zuzeneko testigantzak, kontzertuak, lehiaketak edota scape room formatuak egongo dira, besteak beste. Batetik, naturarekin zerikusia duten ekitaldiak egongo dira: ibilbide didaktikoak Urkiolako eta Gorbeiako parkeetan, geologia-klasea Urdaibain edota Getxoko Bolueko hezegunea ezagutzeko aukera. Hezkuntza arda-tza izanik, eskola zaharrek, institutuek, unibertsitateek, maisu-maistren etxebizitzek... protagonismo berezia izango dute hainbat herritan, hala nola, Arrigorriagan, Berriatuan, Busturian, Galdamezen, Laukizen edota Ortuellan, besteak beste.\nKoordinatzaileak esan bezala, ekitaldien beste adar bat ezagutzaren sozializazioa izango da. Hortaz, belaunaldiz belaunaldi transmitutako jakintza eta lanbide tradizionalak erakusteko saiakera egingo da. Jose Rodriguezek esan bezala, Bakion txakolinaren sustraiak nondik datozen edota La Encartadan garapen industrialak eta hezkun-tzak izandako harreman estua ezagutzeko aukera egongo da. Artea, musika, literatura, ahozko tradizioa edota erlijioa, honakoan, hezkun-tzarekin uztartuko dira. Horrela, Gustave-Pierre Dagrant beiragilea, Roberto Rodet Villa margolaria edota Xabier Amuriza poeta protagonista izango dira. Berrikuntzen artean, gainera, gazteei zuzendutako lehiaketa bat egongo da. Ekimenean parte hartzen duten Batxilergoko lehen mailako ikasleek, taldeka, Instagrameko kontu bat sortu beharko dute, beren inguruko ondarea fotografiatu dezaten.\nJose Luis Arribasek, jardunaldien beste koordinatzaileak, "ondasun ondarea transmititu behar den ezagutzaren parte" dela gogoratu zuen. Zentzu horretan, hezkuntzarekin lotutako ondarea, askotan, balioestea kostatu dela gogoratu zuen, garapen teknologikoak bere balioa gutxitzen duela ematen duelako. Horretarako, "transmititu baino lehen" eta baita "prebentzio lanak egiteko" lehenik "aintzatetsi egin behar dela" iritzi zuen.\nBilbo. Juan Crisostomo de Arriaga Musika Kontserbatorioan lutheria tailerra bisitatzeko aukera egongo da.\nGorliz. Azken 50 urteotan Gorlizen ezagutza transmititzeko garatu diren moduak ezagutaraziko dira erakusketa eta hitzaldi-solasaldi baten bidez.\nMañaria. Ibilbide gidatua egingo da sendabelarrak bilatu eta horien erabilera ezagutzeko Mentxu Amunategiren eskutik.\nZalla. Bisitaldi gidatu bat egingo da La Mellan dagoen Urrutiatarren kapera sendotzeko erabili ziren teknika berritzaileen berri emateko.


Maialen Lujanbio - Oihaneder Euskararen Etxea\nHasiera » Agenda » Maialen Lujanbio\nAukera bazenu, zer galdetuko zenioke Maialen Lujanbiori? Bere abestirik gogokoena zein den jakin nahiko zenuke? Bere objektu kuttunak ezagutu? Elkarrekin askaldu?\nZatoz SolasALEAn elkarrizketa irekira eta bota zure galdera!\nArte ederretan lizentziaduna Maialen Lujanbio (Hernani, 1976) bertsolaria da afizioz eta ofizioz. Bertsotan ikastolako bertso-eskolan hasi zen. Eskolarteko txapelketetan parte hartu zuen urteetan, eta haien bidez murgildu zen pixkanaka bertso-munduan. 15 urterekin ekin zion plazaz-plazako ibiliari, bere belanaldiko beste zenbait bertsolari gazterekin batera.\n2003. urtean Gipuzkoako Bertsolari Txapelketa irabazi zuen eta lautan lortu du Txapelketa Nagusiko azken saiorako sailkatzea, 1997an, 2001 (urte horretan txapeldunorde izan zen) eta 2005ean. 2009an Txapelketa Nagusiko txapela janstea lortu zuen.\nBere bat-bateko bertsokera landu eta garatzeaz gainera, bertsotik abiatutako bestelako sorkuntza ariketak ere abiatu izan ditu Lujanbiok “Ornitorrinkus “proiektua, “Txori Mugariak” irrati performancea edo “Hegi, Egia, Egiak” esaterako. Letren bueltan bizi da Maialen Lujanbio. Bat-bateko bertsogintza landuz nagusiki, letra idatzietan ere bai tarteka, eta hitzetatik abiatutako bestelako sorkuntza saiakeratan murgilduta.\nSarrera irekia da lekua bete arte. Elkarrizketa irekia 19:00ean hasiko da klaustroan. Bertan esandakoak ALEAn argitaratuko dira.\nSolasALEAn Oihanederrek eta ALEA komunikabideak elkarlanean egindako ekimena da, hilero arlo anitzetako pertsonak modu hurbil eta atseginean gehiago ezagutzeko aukera ematen duena. Kazetarien galderez gain, publikoak egindakoak ere erantzuten dituzte gonbidatuek. Orain arte Gorka Urbizu, Garbiñe Biurrun, Kike Amonarriz, Josebe Iturrioz, Ane Irazabal, Juan Jose Ibarretxe eta Joxe Mari Agirretxe “Porrotx” izan ditugu gurean solasAlean.


JENTILAK: Urrezko ohazala - Euskal Mitologiaren Ataria\nJENTILAK: Urrezko ohazala\nAtaunen baziren senar-emazte batzuk San Martin gorenean bizi ziren jentil batzuen lagun egin zirenak. Arratsaldero-arratsaldero jentil horiek herrira jaisten ornen ziren eta senar-emazte haien etxean biitzen ornen ziren solasean eta kartetan aritzeko. Eta oso arratsalde eta gau parte gozoak pasatzen ornen zituzten, harik eta gauerdiko oilarrak kukurruku jotzen zuen arte.\nEgun batean, etxekoandrea gaixotu egin zen, baina, hala ere, egunero jaisten ziren jentilak. Orain, ordea, urrezko hariz egindako ohazal bat ekartzen zuten eta ohe gainean zabaltzen zuten. Gaueko hamabietan, oilarrak jotzen zuenean, ohazala bildu eta alde egiten zuten.\n-Konturatu al zara zer ohazala? -galdetu zuen emazteak eta senarrak baietz erantzun zion-, Urrezkoa da... -jarraitu zuen etxeko-andreak- erreal politak emango lizkigukete horrengatik...\nEta biek elkarri begiratu zioten hitzik ere esan gabe.\nBiharamun gauean jentilak beti bezala agertu ziren, garai-garaian eta ohazal eder harekin, ohe gainean zabaltzeko. Gaua giro ederrean igaro zuten, baina bi baserritarrek diruzalekeria barru-barruraino sartua zuten eta, erraldoiak bestetan zeuden une batean, gizonak iltze batzuk hartu eta ohezurari josi zion ohazala.\nOilarrak jo zuenean, jentilak ohazala jasotzera joan ziren, baina ezin izan zuten, iltzez josia zegoelako. Indarrez tira eta hautsi egin zuten. Haserreturik, aide egin zuten handik etxeko jabeei madarikazio bat bota ondoren:\n-Etxe hau zutik dagoen bitartean hemen ez da faltako begibakar, besamotz edo herrenik.\nEta, Ataunen kontatzen denez behintzat, urte askotan horrelaxe izan omen zen.


etorkizuna etorkizun: IGANDEAN EZ NAIZ BALKOIRA ATERAKO\nDatorren igandean gure herrietako balkoiak modu berezian luzituko direla esaten ari dira, Aberri Eguna denez gero itxialdia aprobetxatuz gure sentimendu patriotikoak haizatzera ateratzera deitzen ari baitira batzuk eta besteak. Ia nork irabazten duen aberriaren aldeko lasterketa! Balkoian sigla eta pankartak jartzea zilegi izango ote den adierazi ez zaigunez ezin dut zehaztu manifestaldian koronabirusak guztiz bateraraziko gaituen ala zirrikituren bat geratuko ote den bakoitzak nahi duena aldarrikatzeko.\nZenbat buru hainbat aburuko logikatik abiatuz, bakoitzak bere aberria du eta nik aspaldi idatzi nuen nirea euskara dela. Sufriarazten nau, baina maite dut. Niri ez dit ditxosozko birus horrek gogoratu behar zein den nire « aba-erria » egunero elikatzen baitut berarenganako sentimendu afektiboa, jai eta dolu giroan. Igandean balkoietara aterako diren askori galdetuko nieke non zeuden iazko ospakizunean. Ez ditut atsegin, euren aberria urtean behin eta osasun arrazoiak tarteko oroitzen dutenen ospakizunak.\nBaina igandean, bezperan eta biharamunean lez, nik ere egingo diot men nire aberriari, leihotik, ez baitaukat etxean balkoirik.\nEtiquetas: aberria, koronabirusa\nEURIAREKIN ZAKURREK TXIZA GUTXIAGO\nKALAMITATEAREN ONDORENGO MIRARIA